title: Book Studio

text: Suomen dekkariseura myönsi Book Studiolle Vuoden johtolanka -palkinnon vuonna 1995. Samana vuonna yhtiö sai Kirjakauppaliiton "Vuoden kustantaja" -palkinnon.


title: Blowpipe (ohjus)

text: Blowpipe () oli brittiläisvalmisteinen olkapäältä ammuttava ilmatorjuntaohjus.


title: Blowpipe (ohjus)

text: Blowpipen erikoisuus oli sen niin kutsuttu ”joystick”-tyyppinen ohjaus. Siinä ampujan tuli säilyttää näköyhteys maaliin koko ohjuksen lentoajan. Menettelytapa teki ohjustyypin tuhoamisen mahdollisuuden pienemmäksi kuin muilla vastaavilla järjestelyillä mm. Falklandin sodan aikana.


title: Blowpipe (ohjus)

text: Blowpipeä käytti Yhdistynyt Kuningaskunta vuosina 1975-85.


title: Cum On Feel the Noize

text: ”Cum On Feel the Noize” on Noddy Holderin ja Jim Lean kirjoittama musiikkikappale, jonka julkaisi ensimmäisenä brittiläinen Slade-yhtye vuonna 1973. Se nousi Britannian listaykköseksi heti ensimmäisellä listaviikollaan ja pysyi kärjessä neljä viikkoa. Kappale on samalla yhtyeen tunnetuimpia.


title: Cum On Feel the Noize

text: Vuonna 1983 yhdysvaltalainen Quiet Riot -yhtye teki kappaleesta menestyksekkään heavy metal-/glam metal -version, joka ylsi Yhdysvaltain Billboard-listan sijalle 5.


title: Cum On Feel the Noize

text: Sladen laulaja-kitaristi Noddy Holder oli sanoittanut kappaleen erään aiemman kiertueen aikana. Siihen inspiroi konserttipaikkojen rajusti meluava yleisö. Aluksi kappaleen nimi oli ”Come On Hear the Noize”, mutta nimi vaihdettiin, sillä Holder pystyi tuntemaan yleisön tömistyksen paukkeena rinnassaan.


title: Cum On Feel the Noize

text: Kappaleen aloittava ”Baby, baby, baby!” -huuto oli alun perin vain yhtyeen avuksi tehty opastus, eikä sen ollut tarkoitus tulla lopulliselle äänitteelle. Tuottaja Chas Chandler kuitenkin halusi sen mukaan, sillä hänen tuotantoideologianaan oli saada laulu levyjen kohokohdaksi, jonka ympärille kappaleet sitten rakennettiin.


title: Cum On Feel the Noize

text: ”Cum on Feel the Noize” julkaistiin singlenä 23. helmikuuta 1973. Single sijoittui heti ensimmäisellä viikollaan Britannian listaykköseksi, mihin oli edellisen kerran pystynyt The Beatlesin single ”Get Back” (1969). Singlen menestystä auttoi tuottaja Chandlerin ja levy-yhtiö Polydor Recordsin johtajan John Fruinin kehittämä promootiokampanja, jossa kappaletta soitettiin radiossa ja television musiikkiohjelmissa jo muutamaa viikkoa ennen julkaisua. Yleisön mielenkiinto singleä kohtaan oli siten suurimmillaan silloin, kun se ilmestyi. ”Cum On Feel the Noize” oli Britanniassa listaykkösenä neljän viikon ajan ja pysyi listalla kaksitoista viikkoa. Kappale ylsi listaykköseksi myös Irlannissa. Top 10:een se ylsi Sveitsissä, Tanskassa, Alankomaissa, Länsi-Saksassa ja Itävallassa.


title: Cum On Feel the Noize

text: Yhdysvalloissa single julkaistiin hieman myöhemmin, toukokuussa 1973. Se sijoittui Billboard Hot 100 -listalla 98:nneksi. Seuraavan kerran Sladen kappale pääsi kyseiselle listalle yli kymmenen vuotta myöhemmin.Yhdysvaltalainen Quiet Riot -yhtye julkaisi kappaleesta oman heavy metal-/glam metal -versionsa vuonna 1983. Se julkaistiin sekä yhtyeen albumilla "Metal Health" että singlenä, joka ylsi Billboardin listalla sijalle 5, sekä Mainstream Rock -listan sijalle 7. Siitä muodostui samalla yhtyeen selvästi suurin hitti Yhdysvalloissa. Yhtye oli levyttänyt vuodesta 1975 lähtien, mutta ei ollut aiemmin saavuttanut suuria hittejä. Britanniassa single ylsi yhdessä ”Metal Health” -kappaleen kanssa sijalle 45. VH1 valitsi Quiet Riotin version myöhemmin kaikkien aikojen 41:nneksi parhaaksi hard rock -kappaleeksi.


title: Cum On Feel the Noize

text: Quiet Riot ei olisi halunnut julkaista kappaletta ollenkaan ja soitti sen tahallaan mahdollisimman huonosti. Yhtyeen tuottaja julkaisi sen silti. ”Cum on Feel the Noizen” menestyksen myötä yhtye saavutti pienemmät hitit myös kappaleilla ”Bang Your Head (Metal Health)” ja toisella Slade-coverilla ”Mama Weer All Crazee Now”.


title: Cum On Feel the Noize

text: Quiet Riotin menestyksekkäät Slade-coverit nostivat myös Sladen osakkeita Pohjois-Amerikassa, vaikka yhtye ei ollut käynyt siellä kuuteen vuoteen. Yhtyeelle tarjottiin lukuisia levytyssopimuksia, ja lopulta Slade hyväksyi CBS Recordsin tarjouksen. Slade saavuttikin suurimmat hittinsä Yhdysvalloissa vuonna 1984, jolloin ”My Oh My” ylsi Billboardin listalla sijalle 37 ja ”Run Runaway” sijalle 20. Nämä olivat myös ensimmäiset kyseiselle listalle päässeet Slade-kappaleet sitten vuoden 1973 ja singlen ”Cum On Feel the Noize”. Samana vuonna myös yhtyeen ainoastaan Yhdysvalloissa julkaistu albumi "Keep Your Hands Off My Power Supply" pääsi sijalle 33, mikä tekee siitä siellä selkeästi menestyneimmän Slade-albumin.


title: Cum On Feel the Noize

text: Sladen ja Quiet Riotin lisäksi kappaleen ovat levyttäneet muun muassa Bran Van 3000, Oasis, One Way System, Kiss My Jazz ja Edguy. Suomeksi kappale levytettiin kahdesti vuonna 2002. Menneisyyden Vangit julkaisi sen nimellä ”Tää yö meidän on” albumillaan "Tähdet näyttää tien". Eläkeläiset puolestaan julkaisi "Pahvische"-nimisellä albumillaan version nimeltä ”Humpalle vaan”.


title: Kristen Schaal

text: Kristen Schaal (s. 24. tammikuuta 1978 Longmont, Colorado) on yhdysvaltalainen näyttelijä. Hän on esiintynyt muun muassa televisiosarjoissa "Flight of the Conchords" ja "The Last Man on Earth" sekä äänirooleissa animaatiosarjoissa "Bob’s Burgers" ja "Gravity Falls".


title: H. Jon Benjamin

text: Henry Jon Benjamin (s. 23. toukokuuta 1966 Worcester, Massachusetts) on yhdysvaltalainen näyttelijä, koomikko ja ääninäyttelijä. Hänet tunnetaan parhaiten äänenä erilaisissa piirrossarjoissa, kuten "Archer", "Bob's Burgers", "Dr. Katz, Professional Therapist" ja "Family Guy".


title: Tony Leondis

text: Anthony "Tony" Leondis (s. 1972) on yhdysvaltalainen näyttelijä.


title: Halsten

text: Halsten (myös Hallsten) Stenkilinpoika (syntynyt n. 1050, kuollut 1070–1084) oli ruotsalainen kuningas, joka hallitsi Ruotsia lyhyen aikaa vuoden 1067 jälkeen, oletettavasti noin vuoteen 1070 asti. Adam Bremeniläinen mainitsee hänet kronikkansa reunahuomautuksissa. Hänet mainitaan myös vanhemmassa Västgötanlagenissa (Länsi-Götanmaan laissa), samoin kuin "Wisigothorum Rex Alstanus" -kirjeessä paaville vuodelta 1081.


title: Halsten

text: Halsten oli kuningas Stenkilin poika, ja kuninkaiden Filip ja Inge nuoremman isä. Halstenin kuolinvuodesta ei ole varmuutta, hän on saattanut kuolla jo 1070, tai sitten vasta 1084. Jälkimmäisessä tapauksessa olisi hän mahdollisesti hallinnut veljensä Inge vanhemman kanssa tämän noustua valtaistuimelle 1079.


title: Halsten

text: Västgötalagenin hallitsijaluettelossa hänen sanotaan olleen kohtelias ja iloinen, ja milloin tahansa riita-asia tuotiin hänen ratkaistavakseen, tuomitsi hän oikeudenmukaisesti, ja "tästä syystä huononi Ruotsin valtakunta hänen poismenonsa ja kuolemansa myötä".


title: Stéphane Moulin

text: Stéphane Moulin (s. 4. elokuuta 1967 Pariisi) on ranskalainen jalkapallovalmentaja ja entinen keskikenttäpelaaja. Kesäkuusta 2011 lähtien hän on toiminut SCO Angers’n päävalmentajana.


title: Stéphane Moulin

text: Moulin aloitti pelaajauransa SCO Angers’ssa vuonna 1984. Hän edusti Division 2:ssa pelannutta seuraa kuuden kauden ajan ja pelasi 127 sarjaottelua. Kesällä 1990 hän siirtyi LB Châteauroux’n paitaan ja edusti joukkuetta kahden kauden ajan. Moulin lopetti uransa SO Châtelleraudais’ssa vuonna 1997.


title: Stéphane Moulin

text: Valmnennusuransa Moulin aloitti Châtelleraudais’ssa heti pelaajauransa lopettamisen jälkeen vuonna 1997. Moulinin johdolla seura pelasi Ranskan amatööriliiga CFA:ssa ja nousi Moulinin viimeiseksi jääneellä kaudella 2004–2005 Nationaliin. Nousun jälkeen Moulin jätti joukkueen ja siirtyi SCO Angers’n reservijoukkueen päävalmentajaksi. Hän luotsasi joukkuetta kuuden kauden ajan.


title: Stéphane Moulin

text: Kesäkuussa 2011 Moulinista tuli Angers’n ykkösjoukkueen päävalmentaja. Moulin debyyttikausi sujui odotuksia heikommin ja aiemmilla kausilla jopa noususta liigaan taistellut Angers notkahti sijalle 11. Luottamus valmentajaan kuitenkin säilyi ja lopulta työ palkittiin kaudella 2014/15, kun Angers sijoittui sarjassa kolmanneksi ja nousi pääsarjaan 21 vuoden tauon jälkeen.


title: Hellä Raila

text: Hellä Ruth Silfvast, kirjailijanimi Hellä Raila (19. kesäkuuta 1902 Elimäki – 1987) oli suomalainen kirjailija ja opettaja.


title: Hellä Raila

text: Silfvastin vanhemmat olivat tilanomistaja Johan Silfvast ja Maria Laurila, Hän kävi kuusi luokkaa yhteiskoulua ja valmistui kansakoulunopettajaksi vuonna 1923. Silfvast työskenteli sen jälkeen opettajana Kouvolassa 1928–1929, Porvoon maalaiskunnassa 1929–1930, Helsingin maalaiskunnassa Malmilla 1930–1946 ja Helsingissä vuodesta 1946. Hän ilmoitti Kuka kukin on 1954-vuosikirjassa harrastuksenaan olevan rikollisuus kansakouluelämässä. Huhtikuussa 1958 Silfvast sai sakkotuomion pahoinpideltyään oppilaitaan. Kouluhallitus oli jo vuonna 1939 pidättänyt hänet kahdeksi kuukaudeksi virantoimituksesta, ja myöhemmin Silfvastin opettaessa Käpylän kansakoulussa muut opettajat olivat uhanneet erolla, mikäli häntä ei siirretä toiseen kouluun.


title: Evert Merola

text: Evert Leander Merola (s. 18. huhtikuuta 1902 Lieto) oli suomalainen kirjailija.


title: Misääri

text: Misääri (< 'kurjuus') on jonkin korttipelin muoto, jossa tavallisesta poiketen pyritään välttämään pisteiden tai tikkien saantia. Joissakin peleissä (esimerkiksi lupaus) misääri tarkoittaa pelikierrosta, jossa pienempi kortti voittaa suuremman.


title: Viljo Heinonen (opettaja)

text: Viljo Armas Heinonen (18. huhtikuuta 1902 Turku – 1982) oli suomalainen rehtori ja kirjailija.


title: Viljo Heinonen (opettaja)

text: Heinonen pääsi ylioppilaaksi 1924 Turun lyseosta ja valmistui filosofian maisteriksi Turun yliopistosta 1931. Hän oli Porin yhteislyseossa lehtorina 1932–1969 ja rehtorina 1935–1969. Vuodesta 1969 hän toimi "Koulutarvike- ja kirjapainoliike Viljo Heinonen Ky":n toimitusjohtajana.


title: Viljo Heinonen (opettaja)

text: Heinonen osallistui valkoisten puolella Suomen sisällissotaan ja vuoden 1919 Aunuksen retkikuntaan. Hän jäi Aunuksessa venäläisten vangiksi ollessaan tiedusteluretkellä ja oli sotavankeudessa 1919–1921. Heinonen pääsi lopulta Suomeen Saksan kautta. Hän kirjoitti näistä kokemuksistaan kaksi kirjaa "Pari vuotta Venäjän punaisten joukossa" ja "Kaksi vuotta kuolleena : elettyjä seikkailuja".


title: Viljo Heinonen (opettaja)

text: Myöhemmin Viljo Heinonen taisteli mm. Summassa Mannerheimin-linjalla Miljoonabunkkerin alueella. Heinonen jäi reserviin kapteenina.


title: Myyntityö

text: Myynti on yrityksen keino tarjota palveluitaan tai tuotteitaan asiakkaille kasvotusten, puhelimessa, tai sähköisessä vuorovaikutuksessa. Myyntityön kautta yritetään saada asiakas vakuutettua ja ostamaan sitä mitä yrityksellä on tarjolla. Myyntityössä yrityksen edustaja keskustelee asiakkaan kanssa vaihtoehdoista, hyödyistä, ratkaisuista ja mahdollisuuksista, joita yrityksen tuote tai palvelu tarjoaa asiakkaalle. Myynti on yleensä aina kasvotusten tai ns. live-tilassa tapahtuvaa kahden tai useamman ihmisen vuorovaikutusta.


title: Myyntityö

text: Liikkuva asiantuntija- tai myyntityö, jossa myyjä matkustaa asiakkaan luo, voi olla sekä psyykkisesti että fyysisesti kuormittavaa. Työterveyslaitoksen tutkimuksen mukaan matkatyötä tekevät ovat kuitenkin melko tyytyväisiä työhönsä. Tyytymättömyyttä aiheuttavat tiedonkulku ja esimiehen ja alainen välinen viestintä. Matkatyö voi heijastua myös perhe-elämään, mistä johtuen ruuhkavuosiaan elävät ovat keskimäärin muita samaa työtä tekeviä tyytymättömämpiä.


title: Jocelyn Gourvennec

text: Jocelyn Gourvennec (s. 22. maaliskuuta 1972) on ranskalainen jalkapallovalmentaja ja entinen keskikenttäpelaaja. Marraskuusta 2018 lähtien hän on toiminut Guingampin päävalmentajana.


title: Jocelyn Gourvennec

text: Gourvennec hankki jalkapallo-oppinsa FC Lorientissa, jonka junioreissa hän aloitti pelaamisen jo viisi vuotiaana. Seuran edustusmiehistöön Gourvennec nousi kaudella 1987–1988 ja teki debyyttinsä Division 2:ssa 16-vuotiaana keväällä 1988. Gourvennec kuului Lorientin edustusmiehistöön neljä kautta, kunnes jätti vuonna 1991 kasvattajaseuransa ja siirtyi Stade Rennais’een. Pelaaminen Rennesissä mahdollisti myös Gourvennecin jatkaa liikuntatieteen opintojaan Université Rennes 2:ssa.


title: Jocelyn Gourvennec

text: Gourvennec nousi Rennesin avainpelaajien joukkoon ja kaudella 1993–1994 hänet valittiin Division 2:n parhaaksi pelaajaksi. Kausi oli onnistunut myös seuralle, joka sijoittui sarjassa toiseksi ja nousi liigaan. Pääsarjakaudella 1994–1995 Gourvennec kantoi Rennesin kapteeninnauhaa ja iski yhdeksän maalia seuran säilyttäessä sarjapaikkansa. Kauden jälkeen Gourvennec siirtyi FC Nantesiin. Loukkaantumisen vuoksi Gourvennecin debyytti uudessa seurassa joutui odottamaan kevääseen, jolloin hänet nähtiin kentällä Mestarien liigan välierässä Juventusta vastaan. Kaksi seuraavaa kautta Gourvennec oli Nantesin avauskokoonpanon pelaaja ja kaudella 1995–1996 hän urakoi 37 ottelussa.


title: Jocelyn Gourvennec

text: Kaudeksi 1998–1999 Gourvennec siirtyi Olympique de Marseilleen. Debyyttikaudellaan Gourvennec pääsi OM-paidassa esiintymään UEFA Cupin loppuottelussa, mutta joutui poistumaan kentältä tappion kärsineenä. Hän ei kuitenkaan koskaan onnistunut täysin murtautumaan OM:n kokoonpanoon ja jäätyään syksyllä 1999 ilman peliaikaa Gourvennec siirtyi Montpellier’hen. Hän pelasi seurassa joulukuun ajan, kunnes palasi takaisin Stade Rennais’een. Hän pelasi seurassa kesään 2002 saakka, kunnes jätti liigakentät ja siirtyi SC Bastiaan. Gourvennec edusti uransa loppuajan Division 2:ssa pelanneita joukkueita lopettaen uransa kauteen 2005–2006 Clermont Footissa.Gourvennec aloitti valmennusuransa La Roche Vendée Footballissa heinäkuussa 2008. Hän valmensi aluesarjassa pelannutta joukkuetta kaksi vuotta ja suoritti samalla valmentajadiplomin. Toukokuussa 2010 Gourvennecista tuli Nationaliin pudonneen En Avant de Guingampin päävalmentaja. Hänen johdollaan seura sijoittui kaudella 2010–2011 Nationalin kolmanneksi ja palasi Ligue 2:een. Kausi 2011/12 päättyi turvallisesti sijalle 7 ja EAG säilytti paikkansa sarjassa. Kaudella 2012/13 Gourvennec piiskasi suojattinsa huikeaan menoon ja EAG varmisti yllätysnousun pääsarjaan kierros ennen sarjan päätöstä. Gourvennec palkittiin toukokuussa 2013 UNFP:n vuoden valmentajana Ligue 2:ssa.


title: Jocelyn Gourvennec

text: Kausi 2013/14 alkoi Gourvennecin suojateilta hyvin ja liigan putoamiskamppailuun ennakoitui seura taisteli alkukaudella sijoituksista kymmenen parhaan joukossa. Kevätpuolella heikommat esitykset pudottivat EAG:n taistelemaan jopa sarjapaikastaan, mutta lopulta joukkue niukasti varmisti säilymisensä liigassa ennen viimeistä kierrosta. EAG:n kauden täysosuma tuli Coupe de Francessa, kun Gourvennec luotsasi seuran toistamiseen finaaliin viiden vuoden sisällä. EAG:n edellisen finaaliesiintymisen tapaan joukkue kohtasi finaalissa paikallisvastustaja Stade Rennais'n. Bretagnelaisseurojen välinen finaali päättyi EAG:n 2–0 voittoon ja Gourvennec nappasi uransa ensimmäisen mestaruuspokaalin.


title: Jocelyn Gourvennec

text: Kaudella 2014/15 EAG pelasi jälleen loistavan kauden. Yhdellä liigan pienimmistä budjeteista toimiva EAG eteni Eurooppa-liigassa pudotuspeleihin saakka pudoten FK Dynamo Kiovalle. Liigassa joukkue sijoittui kymmenenneksi, mikä oli seuran paras saavutus sitten kauden 2002/03 seitsemännen sijan. Kauden jälkeen Gourvennec ilmoitti jatkavansa seuran päävalmentajana ulkomailta tulleista tarjouksista huolimatta. Kaudella 2015/16 Guingamp taisteli sarjapaikkansa puolesta ja lopulta Gourvennec onnistui luotsaamaan seuransa sijalle 16 viisi pistettä putoamisviivan yläpuolelle. Kauden jälkeen Gourvennec jätti Guingampin kuuden valmennusuvuoden jälkeen ja siirtyi Girondins Bordeaux'n päävalmentajaksi.


title: Jocelyn Gourvennec

text: Gourvennecin debyyttikausi 2016/17 Bordeaux'ssa oli hyvä. Joukkue eteni Ranskan cupissa puolivälieriin ja liigacupissa välieriin. Liigakausi päättyi kuudenteen sijaan, mikä takasi seuralle paikan Eurooppa-liigan karsintoihin. Kaudella 2017/18 Bordeaux aloitti liigakautensa vahvasti seitsemän ottelun tappiottomalla putkella, mutta vajosi kauden edetessä tappiokierteeseen. Joukkue putosi Ranskan cupista amatööriseura US Granvillelle heti ensimmäisellä kierroksellaan. Liigassa joukkue vajosi sijalle 13, kunnes seurajohto erotti Gourvennecin 18. tammikuuta 2018.


title: Jocelyn Gourvennec

text: Marraskuussa 2018 Gourvennec palasi Ligue 1:ssä putoamiskamppailuun juuttuneen Guingampin päävalmentajaksi.


title: Kampfgeschwader 2

text: Kampfgeschwader 2 (KG2)() oli Saksan ilmavoimien pommituslentorykmentti toisessa maailmansodassa. Se lensi olemassa olonsa aikana Dornier Do 17, Dornier Do 217 ja Junkers Ju 188 -koneilla.


title: Kampfgeschwader 2

text: Yksikkö perustettiin toukokuussa 1939 ilmavoimien yksiköitä uudelleen nimettäessä KG252:sta, jonka kalustona olivat Dornier Do 17Z:t. Vanhat kolminumeroiset yhtymänumerot korvattiin yksi ja kaksinumeroisilla. Yhtymät 1-25 kuuluivat perustettuun 1. ilma-armeijaan, Luftflotte 1:een. Rykmentin esikunta sijaitsi Sprottaussa ja molemmat laivueet Liegnitzissä.


title: Kampfgeschwader 2

text: Yhtymän uudelleen nimeämisen jälkeen annettiin 4. heinäkuuta 1939 määräys uusista konetunnuksista. Uusissa nelimerkkisissä tunnuksissa ensimmäiset kaksi identifioivat yhtymän tai erillisen laivueen ja KG 2:n tunnuksena oli U5. Toisen ryhmän ensimmäinen merkki oli koneen tunnus ja jälkimmäinen merkki (kirjain) ilmoitti lentueen tai laivueen esikunnan. Esimerkiksi U5+KH oli KG 2:n 1. lentueen kone tunnuksella K.


title: Kampfgeschwader 2

text: Sodan aikana rykmentti menetti 767 lentokonetta tuhoutuneina ja 158 vaurioituneina. Sen riveissä palvelleista 1 908 sai surmansa tai katosi. Lisäksi 214 jäi sotavangeiksi.


title: Tin-Hama

text: Tin-Hama on maalaiskunta ja sen keskuspaikka Gaon alueen Ansongon piirissä Malissa. Se sijaitsee Nigerjoen vasemmanpuoleisella tasangolla noin 55 kilometriä Ansongosta itään. Kunnassa on 10 000 asukasta (vuonna 2009).


title: Tin-Hama

text: Tin-Haman kunnan pinta-ala on 2 500 neliökilometriä. Se rajoittuu idässä Ménakan piiriin, etelässä Ansongon piirin Bourran kuntaan ja Nigeriin, lännessä Ansongoon ja Baraan sekä pohjoisessa Talatayeen. Seutu sijaitsee Saharaan ja Sahelin siirtymäalueella.


title: Tin-Hama

text: Kuntaan kuuluu 9 paimentolaisryhmää. Asukkaat ovat tuaregeja, songhaikieltä puhuvia dawsahakeja, fulbeja ja arabeja. Vallitseva uskonto on islam.


title: Tin-Hama

text: Seudun pääelinkeinot ovat karjanhoito ja maanviljely. Lisäksi harjoitetaan keräilyä, kaupankäyntiä ja käsityöammatteja. Kunnassa on kolme alakoulua, keskikoulu ja koraanikoulu sekä terveysasema.


title: Tessit

text: Tessit on maalaiskunta ja sen keskuskylä Gaon alueen Ansongon piirissä Malissa. Se sijaitsee Nigerjoen oikeanpuoleisella tasangolla 65 kilometriä Ansongosta lounaaseen. Kunnassa on 13 600 asukasta (vuonna 2009).


title: Tessit

text: Tessitin kunnan pinta-ala on 6 520 neliökilometriä. Se rajoittuu pohjoisessa Ansongon piirin Baran, Ansongon ja Bourran sekä idässä Ouattagounan kuntiin, etelässä Nigeriin ja Burkina Fasoon sekä lännessä Gaon piirin N’Tillitin kuntaan. Seutu kuuluu Sahelin vyöhykkeeseen.


title: Tessit

text: Kuntaan kuuluu yksi kylä ja 18 paimentolaisryhmää. Asukkaat ovat tuaregeja, songhaita ja arabeja. Vallitseva uskonto on islam.


title: Tessit

text: Tessitin kautta kulkee Lellehoyesta Burkina Fason rajalle johtava reitti. Seudun pääelinkeinot ovat karjanhoito ja maanviljely. Kotieläimiä ovat naudat, kamelit, lampaat, vuohet, aasit ja hevoset. Tärkeimmät viljelykasvit ovat hirssi, durra, lehmänpapu ja riisi. Lisäksi harjoitetaan kalastusta, keräilyä, käsityöammatteja ja kaupankäyntiä.


title: Tessit

text: Kunnassa on kolme alkeiskoulua, yläkoulu sekä huonosti varustettu terveyskeskus.


title: Talataye

text: Talataye on maalaiskunta ja sen keskuspaikka Gaon alueen Ansongon piirissä Malissa. Se sijaitsee piirin pohjoisosassa 180 kilometriä Ansongosta koilliseen. Kunnassa on 13 900 asukasta (vuonna 2009).


title: Talataye

text: Talatayen kunnan pinta-ala on 5 313 neliökilometriä. Se rajoittuu pohjoisessa ja idässä Ménakan piiriin, etelässä Ansongon piirin Tin-Haman ja Baran kuntiin sekä lännessä Gaon piiriin. Seutu kuuluu Saharan ja Sahelin siirtymäalueeseen.


title: Talataye

text: Kunta käsittää kymmenen paimentolaisryhmää. Asukkaat ovat songhaikieltä puhuvia dawsahakeja, tuaregeja ja arabeja. Vallitseva uskonto on islam.


title: Talataye

text: Seudun pääelinkeino on karjanhoito. Kotieläimiä ovat naudat, lampaat, vuohet, kamelit ja aasit. Lisäksi harjoitetaan maanviljelyä (hirssi, durra, lehmänpapu), käsityöammatteja ja kaupankäyntiä.


title: Talataye

text: Kunnassa on kolme alkeiskoulua. Indélimanessa on terveyskeskus ja Talatayessa terveysasema.


title: Jupiter (yhtye)

text: Jupiter (tyylitellysti JUPI7ER) on suomalainen rock-yhtye. Jupiter julkaisi debyyttialbuminsa "Pakettimatka dimensioon" 30. toukokuuta 2012.


title: Jupiter (yhtye)

text: Yhtyeen keulahahmo "Callisto" on Uniklubi-yhtyeen entinen basisti Teemu Rajamäki. Yhtyeen muut alkuperäisjäsenet olivat Antti Matikainen, Antti Anatomia sekä Paavo Pekkonen. Huhtikuussa 2013 Paavo Pekkonen ("Europa") jätti yhtyeen, tilalle tuli Jaakko Järvensivu ("Mneme"). Järvensivu ehti soittaa yhtyeessä vain vähän aikaa. Hänet paikkasi jo muutamien treenien jälkeen mm. Day Eleven-yhtyeessä soittanut kitaristi Matti Lötjönen ("Sinope").


title: Ouattagouna

text: Ouattagouna on maalaiskunta ja sen keskuskylä Gaon alueen Ansongon piirissä Malissa. Se sijaitsee Nigerjoen varrella 75 kilometriä Ansongosta kaakkoon. Kunnassa on 30 500 asukasta (vuonna 2009).


title: Ouattagouna

text: Ouattagounan kunnan pinta-ala on 4 471 neliökilometriä. Se rajoittuu pohjoisessa Ansongon piirin Bourran ja Tin-Haman kuntiin, idässä Ménakan piiriin, etelässä Nigeriin ja lännessä Tessitin kuntaan. Seutu kuuluu Sahelin vyöhykkeeseen. Nigerjoen vasemmalla rannalla sijaitsee Ansongon–Ménakan eläintensuojelualue.


title: Ouattagouna

text: Kuntaan kuuluu viisi kylää ja 16 paimentolaisryhmää. Asukkaat ovat songhaita, tuaregeja ja fulbeja. Vallitseva uskonto on islam.


title: Ouattagouna

text: Ouattagounan kautta kulkee Gaosta Nigerin rajalle Labbézangaan johtava maantie. Nigerillä on jokiliikennettä. Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, durra, hirssi ja lehmänpapu. Kotieläimiä ovat naudat, lampaat, vuohet, kamelit ja aasit. Lisäksi harjoitetaan kalastusta, kaupankäyntiä ja käsityöammatteja.


title: Ouattagouna

text: Kunnassa on kymmenen ala- ja kolme yläkoulua sekä kolme keskikoulua, jotka tavoittavat alle puolet ikäluokasta. Ouattagounassa ja Labbézangassa on terveyskeskukset ja Bentiassa terveysasema.


title: Ouattagouna

text: Nähtävyyksiin kuuluu Bentian saarella sijaitsevat Kukian kuninkaanpalatsin rauniot ja hautausmaa, Boubazan putous ja Labbézangan kosket sekä Karoun virtahevot. Kukia oli ennen 600-lukua syntyneen Songhaivaltakunnan keskus vuoteen 890 saakka, jolloin sen hallitsijat siirtyivät Gaoon. Labbézangassa on eroosion muovaama ”kivinen rumpu” Baguel Bayel, joka tosin lakkasi soimasta jo 1960-luvulla. Matkailupalveluja seudulla ei ole käytännössä lainkaan.


title: Kampfgeschwader 6

text: Kampfgeschwader 6 (KG6) () oli Saksan ilmavoimien pommituslentorykmentti toisessa maailmansodassa. Yksikkö perustettiin virallisesti 1. syyskuuta 1942 Dinardissa Bretagnessa, vaikka jo 11. lokakuuta 1941 Luftflotte 3 määrättiin perustamaan uuden rykmentin esikunta. Se lensi olemassa olonsa aikana Dornier Do 217, Junkers Ju 88 ja Junkers Ju 188 -koneilla. Rykmentti osallistui operaatioihin Britteinsaarille, itärintamalla, Pohjois-Afrikassa, Italiassa ja Normandiassa.


title: Bourra

text: Bourra on maalaiskunta Gaon alueen Ansongon piirissä Malissa. Sen pinta-ala on 3 438 neliökilometriä. Kunnassa on 19 200 asukasta (vuonna 2009).


title: Bourra

text: Bourran kunta rajoittuu pohjoisessa Ansongon, idässä Tin-Haman, etelässä Ouattagounan ja lännessä Tessitin kuntiin. Seutu kuuluu Sahelin vyöhykkeeseen. Sen läpi virtaa Nigerjoki.


title: Bourra

text: Kuntaan kuuluu 8 kylää ja kuusi paimentolaisryhmää. Sen keskuspaikka on Tassigan kylä. Asukkaat ovat songhaita, tuaregeja ja fulbeja. Vallitseva uskonto on islam.


title: Bourra

text: Tassigan kautta kulkee Gaosta Nigerin rajalle johtava maantie. Nigerillä on jokiliikennettä. Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, hirssi ja durra. Kotieläimiä ovat naudat, lampaat, vuohet ja aasit. Lisäksi harjoitetaan kalastusta, kaupankäyntiä ja käsityöammatteja.


title: Bourra

text: Kunnassa on kymmenen alakoulua, yksi yläkoulu sekä koraanikoulu. Tassigassa on terveyskeskus. Nähtävyyksiin kuuluu eroosion muovaama Tondithion ”kivinen vene”.


title: Strömmer

text: Strömmer on muun muassa seuraavien henkilöiden sukunimi:


title: Bara

text: Bara on maalaiskunta ja sen keskuskylä Gaon alueen Ansongon piirissä Malissa. Se sijaitsee Nigerjoen varrella noin 30 kilometriä Ansongosta luoteeseen. Kunnassa on 12 400 asukasta (vuonna 2009).


title: Bara

text: Baran kunnan pinta-ala on 938 neliökilometriä. Se rajoittuu idässä Ansongon ja Bourran kuntiin, etelässä Tessitiin sekä lännessä ja pohjoisessa Gaon piiriin. Seutu kuuluu aavikoitumisesta kärsivään Sahelin vyöhykkeeseen.


title: Bara

text: Kuntaan kuuluu kolme kylää ja kolme paimentolaisryhmää. Asukkaat ovat songhaita, tuaregeja ja sorkoja.


title: Bara

text: Baran kautta kulkee Gaon ja Ansongon välinen maantie. Nigerillä on jokiliikennettä. Seudun pääelinkeinot ovat maanviljely ja karjanhoito. Tärkein viljelykasvi on riisi. Kotieläimiä ovat naudat, lampaat, vuohet ja siipikarja. Lisäksi harjoitetaan kalastusta, kaupankäyntiä ja käsityöammatteja. Osa väestöstä hakeutuu ansiotöihin Malin kaupunkeihin tai naapurimaihin.


title: Bara

text: Kunnassa on viisi alkeis- ja yksi yläkoulu sekä kaksi keskikoulua. Barassa on terveyskeskus.


title: Inkeri Taube

text: Aino Inkeri Taube (12. tammikuuta 1900 Vehkalahti – 26. huhtikuuta 1967 Hämeenlinna) oli suomalainen opettaja, suomentaja ja kirjailija.


title: Inkeri Taube

text: Taube toimi Saarijärven yhteiskoulun maantiedon ja luonnonhistorian opettajana vuosina 1924–1931 ja 1949–1955.


title: Viktor Häggman

text: Kaarlo Viktor Häggman (s. 20. helmikuuta 1900 Kokkola) oli suomalainen näytelmäkirjailija joka käytti nimimerkkiä "V. Hallame". Koulutukseltaan hän oli ekonomi, joka työskenteli muun muassa kirjanpitäjänä eri puolilla Suomea.


title: Viktor Häggman

text: Nimimerkillä "V. Hallame":


title: Eläkeputki

text: Eläkeputki eli työttömyysputki tarkoittaa iäkkään pitkäaikaistyöttömän oikeutta työttömyysturvan lisäpäiviin, jota voidaan maksaa tietyin edellytyksin siihen asti kunnes henkilö pääsee vanhuuseläkkeelle.


title: Eläkeputki

text: Oikeus lisäpäiviin oli niillä ennen vuotta 1950 syntyneillä henkilöillä, jotka olivat täyttäneet 57 vuotta ennen kuin 500 päivää työttömänä tuli täyteen. Tämän jälkeen henkilö sai 60 vuotta täytettyään työttömyyseläkkeen. Vuoden 1950 jälkeen syntyneille, jotka ovat täyttäneet 59 vuotta (1950-1954 syntyneet), 60 vuotta (1955-1956 syntyneet) tai 61 vuotta (1957 ja jälkeen syntyneet) ennen kuin 500 päivää työttömänä tuli täyteen, voidaan maksaa työttömyysturvan lisäpäiviä siihen asti kunnes henkilö täyttää 65 vuotta.


title: Šaiba Arena

text: Šaiba Arena () on monikäyttöareena Sotšissa Venäjällä. Šaiba tarkoittaa venäjäksi kiekkoa.


title: Šaiba Arena

text: Areenalla pelataan vuoden 2014 talviolympialaisten jääkiekko-otteluita ja myös alle 18-vuotiaiden MM-kisat 2013. Paralympialaisissa siellä pelataan kelkkakiekkoa.


title: Šaiba Arena

text: Areena on rakennettu siten että se voidaan myöhemmin siirtää toiseen kaupunkiin. Siihen mahtuu 7000 katsojaa.


title: Ralph Shove

text: Ralph Samuel Shove (31. toukokuuta 1889 Ospringe – 2. helmikuuta 1966 North Kesteven) oli brittiläinen soutaja ja olympiamitalisti. Shove osallistui Antwerpenin olympialaisissa 1920 kahdeksikkoihin, joista hän sai hopeaa.


title: Ralph Shove

text: Ralphin veli Herbert oli Yhdistyneen kuningaskunnan armeijassa komentajana molemmissa maailmansodissa ja toinen isoveli Gerald toimi muun muassa taloustieteilijänä.


title: Benelli M1

text:
Benelli M1 on italialaisen aseyhtiön Benelli Armi SpA:n valmistama inertialukkoinen itselataava haulikko.
Modern Firearms. Benelli M1


title: Paula Repo

text: Paula Repo (s. 2. huhtikuuta 1900 Kontiolahti) oli suomalainen lastenkirjailija.


title: Alex Wrubleski

text: Alexandra "Alex" Wrubleski (s. 31. toukokuuta 1984 Regina) on kanadalainen maantiepyöräilijä.


title: Alex Wrubleski

text: Wrubleski voitti vuonna 2006 maansa mestaruuden sekä maantie- että aika-ajossa ja sijoittui toiseksi Tour de Toona -kilpailussa Yhdysvalloissa. Hän oli kärkikolmikossa seuraavina vuosina muutamissa muissakin etappikilpailuissa ja voitti Redlands Bicycle Classic -kisan 2008. Wrubleski kilpaili samalla kaudella Pekingin olympialaisissa, joissa hän oli maantieajon 50. ja aika-ajon 24. Hän sai Kanadan-mestaruuden maantieajossa 2008 ja oli lajissa MM-kilpailujen yhdeksäs sekä 2007 että 2008. Wrubleski ajoi vuonna 2009 saksalaisessa Team Columbian naisten joukkueessa, mutta meni jo seuraavaksi kaudeksi amerikkalaiseen Webcor Builders Women's Cycling Teamiin.


title: Kaksi aurinkoa

text: Kaksi aurinkoa on Kauko Röyhkän viides kaunokirjallinen teos. Liken julkaisema kirja ilmestyi vuonna 1996 ja oli samana vuonna myös Finlandia-ehdokas. Jatko-sodan aikaan sijoittuvaa teosta pidetään yleisesti Röyhkän kirjallisena läpimurtona. Tutkijat toteavat Röyhkän sotakuvauksen olevan isänmaallisesta paatoksesta vapaan. Sota näyttäytyy lähinnä illuusiottomana ja groteskina tilana, joka nostaa pintaan ihmisen perusvaistot ja eläimellisyyden, muun muassa seksuaalisuuden ja julmuuden. Tässä mielessä kuvaus muistuttaakin paljon Röyhkän edeltävän teoksen, liki kymmenen vuotta aiemmin julkaistun, Magneetin sotakuvausta.


title: Kaksi aurinkoa

text: Vuonna 2001 Atro Kahiluoto ohjasi kirjaan pohjautuvan näytelmän Q-teatteriin.


title: Ute Steppin

text: Ute Steppin (s. 31. toukokuuta 1965 Crivitz) on Itä-Saksaa ja Saksaa edustanut entinen lentopalloilija. Hän pelasi seuratasolla Schweriner SC:ssä. Steppin osallistui muun muassa vuosien 1988 ja 1996 olympialaisiin, ja 426 maaottelullaan hän on Saksan naismaajoukkueiden listan toisella sijalla ottelumäärässä.


title: Lasos

text: Lasos Hermionelainen (; 500-luku eaa.) oli antiikin kreikkalainen lyyrinen runoilija, joka oli kotoisin Hermionesta, Argoliksesta. Hänen tiedetään toimineen Ateenassa tyranni Peisistratoksen suvun hallitessa.


title: Lasos

text: Lasos oli Pindaroksen opettaja musiikissa ja runoudessa, ja Simonideen kilpailija. Pseudo-Plutarkhoksen teoksen "De musica" mukaan Lasos kehitti dithyrambirunoutta, ja hänen nimiinsä on usein laitettu myös sen keksiminen. Lasoksen dithyrambit esittelivät muutoksia sekä musiikkiin, rytmiin että teemoihin: ne olivat kuorolauluja, joita säestivät useat huilut; samalla dithyrambeista tuli mimeettisempiä, eivätkä niiden aiheet rajoittuneet enää pelkästään Dionysoksen seikkailuihin.


title: Lasos

text: Lasoksen äärimmilleen viety hienostuneisuus näkyy muun muassa siinä, että hän vältti sigman (s-äänteen) käyttöä runoissaan sen suhisevan äänen vuoksi. Eräästä tällaisesta runosta, hymnistä Hermionen Demeterille, on säilynyt muutamia säkeitä Athenaioksen kautta.


title: Lasos

text: Lasos kirjoitti myös ensimmäisen teoreettisen tutkielman musiikista. Herodotoksen mukaan Lasos paljasti Onomakritoksen tekemät Musaioksen oraakkelinlausumien väärennökset.


title: Lasos

text: Diogenes Laertioksen mukaan Hermippos luki Lasoksen Kreikan seitsemän viisaan joukkoon, yhtenä seitsemästätoista ehdokkaasta.


title: Pi Berg

text: Ida Maria (Pia) Berg-Mycklebust, kirjailijanimi Pi Berg (13. heinäkuuta 1900 Viipuri – 1971) oli suomalainen ruotsin kielellä kirjoittanut runoilija.


title: Fenatsepaami

text: Fenatsepaami on bentsodiatsepiini, joka kehitettiin Venäjällä, missä sitä nykyisin valmistetaan joidenkin IVY-maiden lisäksi.


title: Fenatsepaami

text: Fenatsepaamia käytetään neurologisiin häiriöihin, epilepsiaan, alkoholista vieroitukseen ja unettomuuteen. Sitä voidaan myös käyttää leikkauksen esilääkityksenä, koska se lisää nukutuslääkkeiden tehoa ja vähentää ahdistusta.


title: Fenatsepaami

text: 2010-luvulla fenatsepaamista on kehittynyt eräänlainen viihdekäyttöhuume, sen väärinkäyttöä on raportoitu esimerkiksi Britanniassa, Suomessa, Ruotsissa, ja Yhdysvalloissa.


title: Fenatsepaami

text: Fenatsepaamin tavallinen annostus on 0,5 mg 2-3 kertaa päivässä. Maksimiannostus on 10 mg; ja 1 mg fenatsepaamia vastaa kymmentä milligrammaa diatsepaamia.


title: Fenatsepaami

text: Fenatsepaami on Suomessa luokiteltu huumausaineeksi heinäkuussa 2014.


title: John Marston

text: John Marston Sr. on päähenkilö ja protagonisti videopeleissä "Red Dead Redemption" ja "". Hän esiintyy myös pelissä "Red Dead Redemption 2".


title: John Marston

text: John syntyi vuonna 1873, luultavammin Chicagossa. Hänen isänsä oli alkoholin liikakäyttöön taipuvainen skotlantilainen siirtolainen ja hänen äitinsä oli prostituoitu, joka menehtyi pian Johnin syntymän jälkeen. Johnin vanhemmista ei esitetä videopeleissä paljoakaan tietoa, ja heidän nimensä ovat kokonaan hämärän peitossa.


title: John Marston

text: Johnin isä kuoli vuonna 1881 toistaiseksi tietämättömistä syistä, mutta alkoholismin tai sairauden on arveltu johtaneen hänen kuolemaansa. John oli tuolloin vain kahdeksanvuotias, joten hänet lähetettiin orpokotiin. Orpokodissa hän tapasi tulevan vaimonsa Abigailin, jonka kanssa hän pakeni orpokodista vuonna 1894 17-vuotiaana. Molemmat liittyivät pian tämän jälkeen Dutch van der Linden johtamaan lainsuojattomien joukkioon, jossa Dutch otti Johnin oppipojakseen opettaen tälle villin lännen elämäntapoja. Yhdessä Dutchin jengin kanssa John osallistui pankkiryöstöihin, junakaappauksiin ja murhiin sekä muihin rikoksiin ympäri maata. Marstonin mukaan he kuitenkin tekivät rikoksensa syystä; he veivät rahat niiltä, jotka eivät rahojaan ansainneet ja auttoivat niillä köyhiä. Dutchin jengillä oli vahva byrokratiaa vastustava aate, mutta myöhemmin kohdatessaan Javier Escuellan Marston sanoo että kaikki oli vaan tekosyytä heidän teoilleen.


title: John Marston

text: Vuonna 1899 Marston oli osana epäonnistunutta ryöstöä Blackwaterin kaupungissa, jolloin hän haavoittui saatuaan osuman tulitaistelussa. Van Der Linden jengi pakenee Andrew Miltonin komentamaa Pinkertonin etsivätoimistoa lumisille vuorille. Pakomatkan aikana John joutui susien raatelemaksi, jolloin hän sai kasvoihinsa kuuluisat arpensa. Van Der Linden jengi pakenee pikkuhiljaa Amerikan Keskilännestä etelään. Dutchin muuttunut luonne ja mahdollinen hulluus alkaa ilmetä hänen murhanneen kylmäverisesti useita henkilöitä henkilökohtaisista syistä, hänen ennemmin kuuntelevan jengissä vasta vähän aikaa ollutta Micah Belliä, ja monien jengin jäsenien kuoltua epätoivoisessa yrityksessä saada rahaa maasta pakenemista varten. Van Der Linden jengin pitkäaikaisimpiin kuuluva jäsen Arthur Morgan kertoo Johnille että jengi on tuhoon tuomittu, ja että hänen on parempi paeta perheensä kanssa kunnon elämään. Dutch Micah Bellin kanssa suunittelevat junaryöstön mistä he saisivat tarpeeksi rahaa pakenemiseen maasta. Vasten Dutchin tahtoa Arthur Morgan vaatii että Johnin annettaisiin paeta perheensä kanssa junaryöstön jälkeen. Marstonia ammutaan junaryösön aikana, ja hän tippuu junan kyydistä. Dutch lähtee pelastamaan Johnia heitä jahdanneilta Pinkertonin etsiviltä, mutta palatessaan kertoo Johnin tulleen tapetuksi. Ryöstöltä palatessaan jengi saavat tietää että Johnin vaimo Abigail on siepattu, mutta heidän poika Jack on vielä turvassa. Arthur vaatii että he pelastavat Abigailin, mutta Micah Bell vakuuttaa Dutchille että Abigail on vain syöttiä ja hänen pelastaminen olisi kuolemantuomio jengille. Arthur ja toinen jengin jäsen Sadie Adler ovat ainoita jotka näkevät Dutchin seonneen ja päättävät pelastaa Abigailin kahdestaan. Ammuskelun jälkeen Sadie Adler tulee kanssa Pinkertonien sieppaamaksi ja Arthur suuntaa pelastamaan molempia. Päästyään Abigailin ja Sadien luo Andrew Milton uhkaa Arthuira aseella, ja kertoo että Micah Bell onkin vasikoinut jengistä heille. Milton on juuri ampumassa Arthuria, kunnes Abigail ampuu Miltonin. Abigail pakenee Sadien kanssa kauas jengistä, kun Arthur suuntaa tapaamaan jengiä.


title: John Marston

text: Arthur Morganin kertoessa Dutchille että Micah Bell on vasikka, haavoittunut John Marston ilmestyy paikalle, ja kertoo että Dutch oli jättäny hänet kuolemaan. Dutch kääntyy Johnia ja Arthuria vastaan pitäen heitä pettureina, mutta ennen kuin tilanne eskaloituu Pinkertonien posse hyökää. Arthur Morgan auttaa Johnia pakenemaan Dutch Van Der Lindeltä, uhraten oman henkensä Johnin vapauden puolesta. Tämän jälkeen Marston vetäytyy vaimonsa Abigailin sekä poikansa Jackin kanssa pois rikollisesta elämäntavasta. Kahdeksan vuotta myöhemmin vuonna 1907 Jim Miltonina esiintyvä Marston perheineen yritää sopeutua tavalliseen elämään, mutta eivät usein pysyty sijoittumaan yhteen pakkaan muutamia viikkoja pitemmäksi ajaksi, sillä Johnilla on taipumus turvatua vanhan elämäntapansa menetelmiin. Vuonna 1907 Marston saa työn renkenä Pronghorn Ranch nimisellä maatilalla. John paljastaa jälleen todellisen itsensä, kun hän hyökkää Pronghorn Ranchia härnänneiden rikollisten piilopaikkaan, ja tappaa nämä. Tämän jälkeen Marstonin vaimo Abigail muuttaa pois Johnille kertomatta. Toivoen tekevänsä vaiktuksen Abigailiin, John suuntaa Blackwateriin ostamaan itselleen maatilaa, Beecher's Hopea, mistä Abigail oli lukenut lehdestä, pankkilainaa vastaan. Blackwaterissa John tapaa pitkäaikaisen tuttavansa Unclen. Uncle ja Johnin entinen jengitoveri Charles Smith auttaa Johnia rakentamaan talon ja ladon Beecher's Hopeen.


title: John Marston

text: Pankkilainaan rahaa tarvitseva Marston ottaa Blackwaterissa yhteyttä entiseen jengitoveriinsa Sadie Adlerin, joka toimii palkkionmetsästäjänä. Yhdessä Adlerin kanssa Marston metsästää muutaman etsintäkuulutetun henkilön palkkiota vastaan. Adler kuulee sanaa jengistä vasikoineesta, ja Dutchin hulluuteen manipuloineesta Micah Bellistä. John Marston, Sadie Adler ja Charles Smith uhkailevat Bellin ystävää hirttämisellä, joka tunnustaa Bellin piiloilevan Mount Hagen -vuorella. Kolmikko suuntaavat vuorelle, tavoitteenaan kostaa Bellille jengin hajoamiseen ja Dutchin hulluuteen johtaneista teoista. Vuorelle päästyään Bellin miehet haavoittavat molemmat Smithin ja Adlerin. Marston taistelee tiensä vuorella olevalle mökille, missä hän kohtaa Micah Bellin. Micah Bell ja John Marston lyhyen sananvaihdon jälkeen alkavat ammuskella toisiaan. Tuloksettoman ammuskelun keskeyttää haavoittunut Sadie Adler, jonka Micah Bell ottaa ihmiskilveksi. Pian tämän jälkeen yllättäen Dutch Van Der Linde tuleekin mökin sisältä, osottaen aseensa Johniin. Pattitilanteessa kolmikko vaihtavat sanoja menneistä tapahtumista, ja John yrittää vakuuttaa Dutchille että Arthur Morgan oli oikeassa Micah Bellin petturuudesta ja Dutchin hulluudesta. Dutch havahtuu tekemistään virheistä ja yllättäen ampuukin Micah Belliä mahaan. John tyhjentää aseensa vielä seisovaan Micahiin, joka sittemmin kaatuu. Dutch poistu paikalta sanomatta sanaakaan, jonka jälkeen John tutkii mökin, ja löytää sieltä Blackwaterin epäonnistuneen ryöstön saaliin. Marston saa saaliilla maksettua pankkilainansa, ja hän virallisesti avioi Abigailin. Charles Smith ja Sadie Adler jatkavat omia teitään ja John sijoittuu omalle maatilalleen.


title: John Marston

text: Villin lännen aika alkaa olla ohitse tiukempien lainvalvontatoimien ja nykyaikaistumisen myötä. Liittovaltion hallitus päättää perustaa uuden lainvalvojien järjestön Bureau of Investigationin (nyk. FBI), jonka johtoon määrätään ikääntyvä agentti ja Andrew Miltonin apulainen Edgar Ross. Rossin tavoitteena on hankkitua eroon Bill Williamsonin, Dutch van der Linden ja Javier Escuellan kaltaisista lainsuojattomista joukkoineen, ja hän päättää pakottaa Marstonin avukseen. Hän kidnappaa Marstonin perheen, mikä pakottaa Johnin nappaamaan entiset taistelutoverinsa, mikäli hän haluaa päästä takaisin perheensä luo.


title: John Marston

text: Autettuaan liittovaltion agentteja nappaamaan lainsuojattomat, John vetäytyy perheineen takaisin Beecher’s Hopeen, jossa hän viettää kadotettua aikaa perheensä kanssa. Ross kuitenkin pettää lupauksen rauhallisesta elämästä, jonka Marston saisi: hän lähettää valtaisan joukon armeijan sotilaita hyökkäämään Beecher’s Hopeen, ja hyökkäyksen yhteydessä myös Marstonin suvun pitkäaikainen tuttava Uncle saa surmansa puolustaessaan tilaa. John lähettää Abigailin ja Jackin pakoon ja päättää uhrautua, jotta he saisivat elää rauhassa. Hän astuu ulos hevosladosta pian Jackin ja Abigailin lähdön jälkeen rauhallisesti, ennen kuin sotilaat aloittavat valtaisan tulituksen ja ampuvat Johnin ruumiin suorasanaisesti seulaksi. Abigail kuolee kolme vuotta myöhemmin, ja hänet haudataan Johnin ja Unclen hautojen viereen Beecher’s Hopessa. Tämän jälkeen Jackista tulee isänsä manttelinperijä, ja hän kostaa isänsä kuoleman ampumalla Edgar Rossin joen rannalla Meksikon ja Yhdysvaltain rajalla.


title: Kloratsepaatti

text: Kloratsepaatti on bentsodiatsepiinijohdannainen rauhoittava lääke. Sillä on ahdistusta poistava, lihaksia relaksoiva, sedatiivinen ja unettava vaikutus.


title: Kloratsepaatti

text: Kloratsepaatti on nordiatsepaamin aihiolääke.


title: Kloratsepaatti

text: Kloratsepaattia voidaan käyttää sekä rauhoittavana lääkkeenä, että alkoholin vieroitusoireisiin ja epilepsiaan.


title: Kloratsepaatti

text: Kloratsepaattia myydään tuotenimillä "Tranxene" ja "Novo-Klopate", ja sen tavallinen aloitusannos on 15–60 mg päivässä, jaettuna neljään annokseen päivässä.


title: Kloratsepaatti

text: Tavallinen annostus on 90–120 mg päivässä, alkoholin vieroitusoireita hoidettaessa. Yhdysvalloissa ja Kanadassa kloratsepaattia saa 3,75 mg, 7,5 mg ja 15 mg tabletteina tai kapseleina. Euroopassa tabletit ovat 5 mg, 10 mg, 20 mg tai 50 mg.


title: Kloratsepaatti

text: Kloratsepaatti on "klassinen bentsodiatsepiini". Muita klassisia bentsodiatsepiineja ovat diatsepaami, oksatsepaami, loratsepaami, nitratsepaami, bromatsepaami ja fluratsepaami. Kloratsepaatti on pitkävaikutteinen bentsodiatsepiini, sen puoliintumisaika veriplasmassa on 48 tuntia.


title: Kloratsepaatti

text: Kloratsepaatti vapautuu hitaasti elimistöön: tämän vuoksi sen pitoisuus veriplasmassa on tasainen, joka voi olla hyödyllinen ominaisuus epileptikoille, tai henkilöille jotka saattavat unohtaa ottaa lääkettä ja saavat voimakkaita kramppeja lääkkeen pitoisuuden laskiessa veressä.


title: Kalatalous

text:
Kalatalous tarkoittaa valtion talouden osaa, joka on tienattu kalan pyydystämisellä.
Kalatalousalan toimintasektorit ovat ammattikalastus, kalanviljely, kalanjalostus, kalatuotteiden markkinointi ja myynti sekä kalastusmatkailu. Myös kalataloustutkimus, sekä -neuvonta, kuin myös kalavesien hoito, luetaan kalatalouteen, sillä ne tukevat ja tiedottavat kalatalouden piirissä olevaa yritystoimintaa.
Kalatalousala käyttää hyväksi hyväksi luonnonvesistöjen ja rakennettujen vesialueiden tuotantomahdollisuuksia ja pyrkii samalla huolehtimaan vesistöjen kunnosta, vesieliöiden säilymisestä sekä luonnon monimuotoisuudesta.


title: Kalatalous

text: Elinkeino-, liikenne- ja ympäristökeskus (ELY-keskus) on maa- ja metsätalousministeriön alainen alueviranomainen, joka vastaa Suomen kalatalousasioista. Suomessa kalatalousasioita hoidetaan 11 eri paikkakunnilla sijaitsevissa ELY-keskuksissa. Ahvenanmaalla kalatalousasioista vastaa Ahvenanmaan maakuntahallitus.


title: Kalatalous

text:
Kalataloustehtävien hallinnointi on keskitetty 1.1.2015 alkaen kolmeen ELY-keskukseen. Keskittäminen ei vaikuta asiakkaille tarjottavaan palveluun, vaan ELY-keskusten kalatalouspalveluja tuotetaan samoissa toimipaikoissa kuin aiemminkin.
Kalatalousala työllistaa noin 2 400 työvuoden edestä. Kaikki työ ei kuitenkaan ole päätoimista, koska runsas osa kalatalouden työstä on kausiluonteista, sekä sivutoimista. Näistä työvuosista vesiviljely työllistää noin 350, kalanjalostus noin 700, tukkukauppa 450 ja vähittäiskauppa noin 600 henkilötyövuoden edestä. Rekisteröityneitä ammattikalastajia Suomessa on noin 2700.


title: Kalatalous

text: Kalatalouden kehitykseen vaikuttavat muun muassa kotimaisen kalan kulutus, markkinahinnat, kalakannat, saaliit ja saaliskiintiöt sekä Euroopan unionin yhteinen kalastuspolitiikka.


title: Birgit Gyllenbögel

text: Birgit Emilie Gyllenbögel, o. s. "Norrmén" (5. elokuuta 1900 Nikkilän kartano, Hattula – 1989 Helsinki) oli suomalainen ruotsin kielellä kirjoittanut kirjailija ja kääntäjä.


title: Birgit Gyllenbögel

text: Gyllenbögelin vanhemmat olivat kaupungininsinööri Oskar Herman Norrmén (1860–1907) ja Eva Viktoria Molander (1868–1938). Hänen vanhempi veljensä oli pankinjohtaja Pehr Norrmén. Birgit Gyllenbögel oli naimisissa Albert Gyllenbögelin ja Yrjö Somersalon kanssa.


title: Amazoninajahuaskaliaani

text: Amazoninajahuaskaliaani ("Banisteriopsis caapi"), tunnetaan myös nimillä "Ayahuasca", "Caapi" tai "Yagé", on etelä-amerikkalainen, Amazonin sademetsässä kasvava liaani joka kuuluu Malpighiaceae-kasvien heimoon. Sitä käytetään ayahuascan valmistukseen sen sisältämien harmala-alkaloidien vuoksi. Harmala-alkaloideja ovat harmiini, harmaliini ja tetrahydroharmaliini. Alkaloideja esiintyy kasvin kaikissa osissa. Amazoninajahuaskaliaania kutsutaan myös Sielunliaaniksi (ayahuasca = sielun liaani).


title: Mikko Laiho

text: Mikko Laiho on suomalainen kitaristi/laulaja, joka soittaa yhtyeessä The Mama King. Mikko Laiho soitti myös aikoinaan 1980-luvun teinibändissään Venus Flytrapissa Kie von Hertzenin, Kalle Chydeniuksen ja Mikko von Hertzenin kanssa. Kie von Herzen ja Kalle Chydenius soittavat yhä Mikko Laihon kanssa samassa yhtyeessä, The Mama Kingissä.


title: Botany Swarm

text: Botany Swarm on New Zealand Ice Hockey Leaguessa pelaava joukkue. Botany Swarm on voittanut historiansa aikana neljä Uuden-Seelannin mestaruutta.


title: Starttipistooli

text: Starttipistooli on useimmiten pistooli- tai revolverimallinen merkinantoväline, jossa käytettävät paukkupatruunat tuottavat kuuluvan äänen ja yleensä myös savupilven. Starttipistoolin pääasiallinen käyttötarkoitus on antaa lähtölaukaus urheilukisan aloituksen merkiksi. Niitä käytetään erityisesti juoksulajeissa sekä uintilajeissa.


title: Starttipistooli

text: Koska starttipistoolin laukauksen ääni matkaa äänennopeudella, joka etenee metrin matkan noin kolmessa millisekuntissa, se tarkoittaa että lähettäjää lähinnä olevat kuulevat laukauksen muutamaa millisekuntia aikaisemmin kuin kauimmaiset. Tämän takia suurissa kilpailuissa pistooliin on viritetty mikrofoni ja laukauksen ääni välitetään jokaisen kilpailijan taakse sijoitettuihin kovaäänisiin. Laukauksen ääni samalla käynnistää ajanottolaitteet.


title: Starttipistooli

text: Koska starttipistoolit muistuttavat oikeita aseita, niitä on käytetty rikollisiin tarkoituksiin. Trendinä onkin siirtyä täysin leluaseisiin, joissa ei käytetä minkäänlaisia räjähdeammuksia, vaan pistooli tuottaa elektronisen signaalin, joka tuo laukauksen äänen äänentoistolaitteisiin ja luo simuloidun välähdyksen ja savuntuprahduksen sekä käynnistää ajanottolaitteistot. Vuoden 2012 kesäolympialaisissa käytettiin vain elektronisia starttipistooleja.


title: Port Salut

text: Port Salut on bretagnelainen puolipehmeä lehmänmaidosta valmistettu kypsytetty juusto. Sitä valmistivat ensimmäisinä trappistimunkit 1800-luvun puolivälissä. Suomessa Valio aloitti portsalut-tyyppisen Valio Luostari-juuston valmistuksen vuonna 1951.


title: The Righteous Brothers

text: The Righteous Brothers oli yhdysvaltalainen musiikkiduo, jonka muodostivat Bill Medley ja Bobby Hatfield. Duo oli toiminnassa ensin vuosina 1962–1968 ja myöhemmin vuosina 1974–2003. Duon tunnetuimpia levytyksiä ovat muun muassa ”You've Lost That Lovin' Feelin'” (1964) ja ”Unchained Melody” (1965). The Righteous Brothers teki yhteistyötä muun muassa Phil Spectorin kanssa.


title: Sureños

text: Sureños (suom. eteläiset) on ryhmä USA:n meksikolaisia jengejä, jotka toimivat meksikolaisen mafian alaisuudessa. Sureñokseen kuuluu satoja jengejä, jotka voivat tunnistaa toisensa sinisestä väristä ja erilaisista tatuoinneista tai käsimerkeistä.


title: Sureños

text: Amerikassa 1960-luvun loppupuolella USA:n meksikolaiset alkoivat muodostaa vankiloissa ryhmää, joka myöhemmin tunnettiin nimellä Nuestra Familia. Suurin osa Nuestra Familian jäsenistä oli Pohjois-Kaliforniassa ja valtaosa Meksikon mafian jäsenistä Etelä-Kaliforniassa. Siitä syttyi sota ryhmien välille, jonka jälkeen he alkoivat määritellä itsensä joko nortenoksena eli pohjoislaisena tai surenona eli eteläisenä.


title: Sureños

text: Nykyään Sureños on Kalifornian suurin jengi. Vaikka monet tunnustavatkin olevansa Sureños-jengin jäseniä, Sureños on enemmänkin ikään kuin kattojärjestö, jonka alle on keräytynyt monta eri jengiä, joita johtaa meksikolainen mafia. Sureños on pääosin latinojen, erityisesti meksikolaisten syntyperäisten jengi. Se jakautuu monien eri jengien tapaan setteihin, mitkä ovat jengistä polveutuneita pienempiä joukkoja, jotka saattavat käyttää esimerkiksi eri tunnusväriä tai käsimerkkejä sekä saattavat olla sodassa keskenään. Nykyään suurin osa sureñoista vihaa meksikolaista mafiaa, joka ei enää kuulu Sureñokseen ja toimivat erillisinä jengeinä. Jäsenten lukumäärä on arviolta noin satatuhatta henkilöä. Sureños-jengin jäsenen voi tunnistaa numerosta kolmetoista.


title: Michelle Malkin

text: Michelle Malkin (s. 1970) on yhdysvaltalainen konservatiivinen blogisti, poliittinen kommentaattori ja kirjailija. Hänen viikoittainen syndikoitu kolumninsa ilmestyy lukuisissa sanomalehdissä ja internetsivustoissa. Häntä haastatellaan usein Fox Newsin ohjelmissa, ja hän on vieraillut myös MSNBC:llä sekä C-SPANilla, kuten myös lukuisissa radio-ohjelmissa.


title: Fox Entertainment Group

text: Fox Entertainment Group on yhdysvaltalainen 21st Century Fox -mediakonserniin kuuluva viihdeyhtiö. Se omistaa muun muassa 20th Century Fox- ja Fox Searchlight Pictures -elokuvayhtiöt, Fox-televisiokanavan sekä Fox News -uutiskanavan.


title: Santa Cruz (yhtye)

text: Santa Cruz on helsinkiläinen hard rock -yhtye, jonka perustivat laulaja-kitaristi Arttu ”Archie Cruz” Kuosmanen ja kitaristi Joonas ”Johnny Cruz” Parkkonen vuonna 2007. Seuraavana vuonna yhtyeeseen liittyi basisti Mitja ”Middy Cruz” Toivonen ja myöhemmin rumpali Tapani ”Tazzy Cruz” Fagerström. Useamman omakustannejulkaisun jälkeen Santa Cruz solmi vuonna 2012 levytyssopimuksen Spinefarm Recordsin kanssa ja julkaisi debyyttialbuminsa "Screaming for Adrenaline" keväällä 2013. Levyn julkaisun jälkeen yhtye teki ensimmäiset kiertueensa ulkomailla.


title: Santa Cruz (yhtye)

text: Keväällä 2015 julkaistiin "Santa Cruz" -albumi, joka nousi Suomen virallisen albumilistan kolmannelle sijalle. Samana vuonna yhtye teki myös useamman Euroopan-kiertueen, ja keväällä 2016 Santa Cruz kiersi ensimmäistä kertaa Yhdysvalloissa. Vuonna 2017 yhtye solmi uuden levytyssopimuksen Sakara Recordsin kanssa ja julkaisi syksyllä kolmannen albuminsa "Bad Blood Rising", joka nousi albumilistalla viidenneksi.


title: Santa Cruz (yhtye)

text: Keväällä 2018 kesken Yhdysvaltojen kiertuetta Johnny, Middy ja Tazzy Cruz ilmoittivat jättäneensä yhtyeen, ja vuoden loput esiintymiset peruttiin. Huhtikuussa 2018 Archie Cruz ilmoitti yhtyeen uudeksi kitaristiksi yhdysvaltalaisen Brody DeRozien, joka kuitenkin jätti Santa Cruzin toukokuussa. Hänet korvasi venäläinen Pavel ”Pav Cruz” Popov heinäkuussa.


title: Santa Cruz (yhtye)

text:
Laulaja-kitaristi Arttu ”Archie Cruz” Kuosmanen ja kitaristi Joonas ”Johnny Cruz” Parkkonen perustivat Santa Cruzin vuonna 2007. Yhtyeen nimi on peräisin Kalifornialaiselta Santa Cruzin kaupungilta, johon Archie Cruz oli törmännyt alakouluikäisenä karttapallossa. Yhtyeen ensimmäisessä kokoonpanossa vaikutti myös rumpali Leo Stillman, joka jättäytyi kuitenkin pois pian perustamisen jälkeen. Vuonna 2008 Mitja ”Middy Cruz” Toivonen liittyi Santa Cruzin basistiksi ja yhtye julkaisi ensimmäisen demonsa. Vuonna 2009 yhtye osallistui Ääni ja vimma -musiikkikilpailuun. Tämän jälkeen yhtyeeseen liittyi rumpali Tapani ”Tazzy Cruz” Fagerström, ja Santa Cruz julkaisi omakustanne-EP:n "Another Rush for Adrenaline". Vuonna 2010 Santa Cruz osallistui Radio Rockin järjestämään Rock Starba -kilpailuun. Vuonna 2011 yhtye julkaisi omakustanne-EP:n "Anthems for the Young ’n’ Restless".
Santa Cruz allekirjoitti vuonna 2012 levytyssopimuksen Spinefarm Recordsin kanssa. Yhtyeen debyyttialbumi "Screaming for Adrenaline" julkaistiin 26. huhtikuuta 2013, ja se nousi parhaimmillaan Suomen virallisen albumilistan 27. sijalle. Levyltä julkaistiin myös kaksi singleä, ”Relentless Renegades” ja ”Nothing Compares to You”. "Screaming for Adrenaline" sai hyviä arvosteluja kriitikoilta, muun muassa "Soundin" Antti Mattila sijoitti yhtyeen ”uusien tukkametallibändien pelikentällä” kärkijoukkoon. Vuonna 2013 yhtye myös allekirjoitti sopimuksen kansainvälisen TKO Agency -ohjelmatoimiston kanssa ja kiersi Saksaa ja Belgiaa Skid Row -yhtyeen lämmittelijänä. Kesällä 2013 Santa Cruz teki ensimmäisen Britannian-kiertueensa.


title: Santa Cruz (yhtye)

text: Santa Cruzin toisen albumin ensimmäinen single ”We Are the Ones to Fall” julkaistiin 28. helmikuuta 2014, ja se nousi parhaimmillaan Suomen radiosoittolistan sijalle 48. Albumin toinen single ”Wasted and Wounded” julkaistiin 27. lokakuuta 2014. Se nousi listasijalle 46. Joulukuussa 2014 Santa Cruz teki ensimmäisen pressikiertueensa Yhdysvaltoihin ja esiintyi New Yorkin Webster Hallissa. ”My Remedy” julkaistiin tulevan levyn kolmantena singlenä 11. helmikuuta 2015. Santa Cruz allekirjoitti helmikuussa myös sopimuksen yhdysvaltalaisen ESPN-urheilukanavan kanssa, joka tulisi jatkossa käyttämään neljää yhtyeen kappaletta ohjelmiensa taustalla. Santa Cruzin albumi "Santa Cruz" julkaistiin 6. maaliskuuta 2015, ja se nousi Suomen albumilistalla kolmanneksi. Levyn tuotti kitaristi Johnny Cruz, ja se sai jälleen hyviä arvosteluja kriitikoilta, joista Kaaoszinen Jyri Kinnari luonnehti levyä sanoin: ”tuoretta, raikasta ja todella taidokkaasti toteutettua raskasmetallia”. Albumin julkaisun jälkeen yhtye aloitti Euroopan-kiertueen Amaranthen kanssa. Santa Cruz lämmitteli kesällä 2015 AC/DC:tä ja Scorpionsia näiden Suomen konserteissa. Syksyllä 2015 yhtye kiersi Pohjoismaissa ja Englannissa. Santa Cruz myös vieraili Robinin 4. syyskuuta 2015 julkaistulla singlellä ”Yö kuuluu meille”.


title: Santa Cruz (yhtye)

text: Alkuvuodesta yhtye kiersi myös Europpaa Reckless Loven kanssa. Helmikuussa Santa Cruz esiintyi yhdysvaltalaisen AXS TV:n "Breaking Band" -ohjelmassa, jossa Sebastian Bach mentoroi yhtyettä. Ohjelman myötä Bach kutsui Santa Cruzin lämmittelijäkseen Yhdysvaltojen-kiertueelle, joka alkoi huhtikuussa ja päättyi kesäkuussa 2016. Maaliskuussa 2016 Santa Cruz oli myös ehodolla vuoden 2015 yhtyeeksi ja "Santa Cruz" vuoden rock-albumiksi Emma-gaalassa. 18. toukokuuta julkaistiin single ”Skydiving Without a Parachute”, joka nousi radiolistan sijalle 31. Syksyllä 2016 Santa Cruz esiintyi ensimmäistä kertaa Japanissa. Syyskuussa yhtye nähtiin Tuukka Temosen ohjaamassa "Teit meistä kauniin" -elokuvassa, jossa Santa Cruz esittää Tehosekoitin-yhtyettä. 17. marraskuuta 2016 Santa Cruz julkaisi coverin One Directionin kappaleesta ”Drag Me Down”.


title: Santa Cruz (yhtye)

text: Santa Cruz solmi toukokuussa 2017 uuden levytyssopimuksen Sakara Recordsin kanssa ja julkaisi kolmannen albuminsa ensimmäisen singlen ”River Phoenix”, joka nousi radiolistan sijalle 52. Heinäkuussa 2017 yhtye jarjesti Helsingissä Suvilahden Tiivistämöllä oman CruzFest-festivaalinsa. 8. syyskuuta 2017 Santa Cruz julkaisi ”Young Blood Rising” -singlen, joka nousi parhaimmillaan radiolistan sijalle 22. Yhtyeen kolmas albumi "Bad Blood Rising" julkaistiin 6. lokakuuta 2017 Suomessa ja Japanissa sekä 10. marraskuuta muualla maailmassa. Albumin tuotannosta vastasi jälleen yhtyeen kitaristi Johnny Cruz ja maailmanlaajuisesta levityksestä M Theory Audio. Levy nousi parhaimmillaan Suomen albumilistalla viidenneksi ja fyysisellä albumilistalla toiseksi. Albumi sai positiivisen vastaanoton kriitikoilta. Kaaoszinen Terhi Skippari totesi: ”Tämän albumin perusteella yhtyeelle voi povata yhä edelleen nousukiitoista uraa.” Albumin julkaisua seurasi mittava Euroopan-kiertue.


title: Santa Cruz (yhtye)

text: Helmikuussa 2018 "Bad Blood Rising" oli ehdolla vuoden 2017 rock-albumiksi Emma-gaalassa, ja yhtye joutui perumaan Suomen konserttejaan basisti Middy Cruzin murrettua kätensä. Maaliskuussa Santa Cruz aloitti Yhdysvaltojen-kiertueen Fozzyn lämmittelijänä, mutta tiedotti 18. maaliskuuta peruvansa loput esiintymiset kiertueella. Samalla Johnny, Middy ja Tazzy Cruz tiedottivat omilla sosiaalisen medioiden tileillään jättäneensä yhtyeen. Johnny Cruz kommentoi päätöstä sanoen: ”En voi enää olla mukana tilanteessa, jossa joudun jatkuvasti pelkäämään, tekeekö joku peruuttamatonta vahinkoa itselleen tai jollekin toiselle.” Laulaja-kitaristi Archie Cruz sen sijaan kertoi, että hänet oli potkittu ulos yhtyeen kiertuebussista ja että kiertueen peruminen ei ollut hänen päätöksensä. Yhtye tiedotti 21. maaliskuuta 2018 selvittävänsä tilannetta sanoen: ”Kaikilla bändeillä on ongelmia, me selvitämme yhtä sellaista parhaillaan, mutta me tulemme kaikki olemaan okei.” Tästä huolimatta yhtye ilmoitti myöhemmin peruvansa kaikki loppuvuoden konsertit. Archie Cruz ilmoitti 17. huhtikuuta 2018 yhdysvaltalaisen Brody DeRozien olevan Santa Cruzin uusi kitaristi. DeRozie ilmoitti kuitenkin jättäneensä yhtyeen 24. toukokuuta 2018. Venäläinen Pavel ”Pav Cruz” Popov ilmoitettiin yhtyeen uudeksi kitaristiksi 10. heinäkuuta 2018.


title: Santa Cruz (yhtye)

text: Marraskuussa 2018 Archie Cruz tiedotti Santa Cruzin neljännen albumin äänitysten valmistuneen. Levyn tuotannosta vastasi Kane Churko, ja se äänitettiin The Hideout -studiossa Las Vegasissa.


title: Santa Cruz (yhtye)

text: Yhtyeen ensimmäisellä albumilla Santa Cruzin musiikkia luonnehdittiin glam metal -vaikutteiseksi hard rockiksi. Yhtye onkin nimennyt genren edustajista Guns N’ Rosesin ja Skid Row’n suurimmiksi vaikutteikseen. Yhtyeen toisella albumilla Santa Cruz siirtyi musiikillisesti raskaampaan suuntaan, mutta samalla albumi sisälsi aiempaa kevyempiä ja pophenkisempiä melodioita. "Bad Blood Rising" -albumia kuvailtiin yhtyeen monipuolisimmaksi julkaisuksi tähän mennessä, ja se sisältää aiemmin ennenkuulumattomia elementtejä yhtyeen musiikissa, kuten akustissävytteinen ”Breathe” ja Megadeth-henkinen ”Pure Fucking Adrenaline”. Yhtye itse luonnehti "Bad Blood Risingia" heidän raskaimmaksi, mutta samalla ”juustoisimmaksi” albumikseen.


title: Santa Cruz (yhtye)

text: Kahdella ensimmäisellä albumillaan Santa Cruzin sanoitukset käsittelivät pääasiassa juhlimista ja ”nuoruuden hulluutta”. Kolmas levy sisälsi aiempaa henkilökohtaisempia kappaleita, jotka käsittelivät muun muassa masennusta.


title: N,N-dimetyyli-p-fenyleenidiamiini

text: N,N-Dimetyyli-p-fenyleenidiamiini eli dimetyyli-4-fenyleenidiamiini (CHN) on aromaattinen amiini. Sitä käytetään pääasiassa orgaanisessa synteesissä.


title: N,N-dimetyyli-p-fenyleenidiamiini

text: N,N-Dimetyyli-p-fenyleenidiamiinia valmistetaan pelkistämällä p-nitrosoaniliinia happamissa olosuhteissa sinkkijauheen avulla. Tuote puhdistetaan uudelleenkiteyttämällä se bentseenin ja bensiinin seoksesta. N,N-Dimetyylianiliinia käytetään väriaineiden, kuten metyleenisinisen valmistamiseen, muiden orgaanisten yhdisteiden synteeseihin ja valokuvauskemikaalina. Sitä käytetään myös biokemiallisissa tutkimuksissa. Eräillä bakteereilla on sytokromi-c-oksidaasientsyymi, joka hapettaa yhdisteen, jolloin nähdään värinmuutos värittömästä siniseksi tai violetiksi.


title: Nainital

text: Nainital (, ) on noin 40 tuhannen asukkaan kaupunki Intiassa Uttarakhandin osavaltiossa. Kaupunki sijaitsee laaksossa Nainitalinjärven rannalla ja noin 2000 metrin korkeudessa. Naini Peak (myös China Peak, Cheena Peak tai Naina Peak) on Nainitalin korkein huippu ja korkeudeltaan 2 611 m.


title: Speak Now

text: Speak Now on yhdysvaltalaisen laulaja-lauluntekijän Taylor Swiftin albumi vuodelta 2010. Albumin kaikki kappaleet ovat Swiftin kirjoittamia. Vuoteen 2012 mennessä albumia oli myyty Yhdysvalloissa neljä miljoonaa kappaletta. Albumin tunnetuimpia kappaleita ovat ”Mine”, ”Sparks Fly”, ”Mean” ja ”Back to December”. ”Mean” voitti kaksi Grammy-palkintoa vuonna 2012. "Speak Now" sai Grammy-ehdokkuuden parhaan country-albumin kategoriassa.


title: Speak Now

text: Swift on kirjoittanut kaikki levyn kappaleet yksin. Tyylillisesti kappaleet ovat countrya, jossa on mukana vaikutteita popmusiikista. Levyn ovat tuottaneet Taylor Swift ja Nathan Chapman.


title: Speak Now

text: Laulujen sanoissa käsitellään etenkin parisuhdetta ja eroa. ”Mine” on tarina parisuhteesta. Swiftin mukaan kappale kertoo siitä, kuinka oikea ihminen voi saada uskomaan rakkauteen pettymystenkin jälkeen. Kappaleen ”Back to December” on fanien ja kriitikoiden keskuudessa tulkittu kertovan Swiftin ja Taylor Lautnerin erosta, sillä kappalessa ja levyn kansivihossa on viittauksia Lautneriin. Swiftin mukaan kappale on anteeksipyyntö.


title: Speak Now

text: Kappale ”Dear John” käsittelee petetyksi tulemista. Sen on tulkittu kertovan Swiftin suhteesta laulaja John Mayerin kanssa. Swift ei ole vahvistanut laulun kohdetta, mutta Mayer on kertonut haastattelussa olleensa nöyryytetty kuultuaan laulun ja kritisoi Swiftiä laulun julkaisemisesta.


title: Speak Now

text: Swift on sanonut kappaleen ”Mean” kertovan kriitikosta, joka arvosteli häntä erityisen ilkeästi. ”Mean” voitti parhaan country-kappaleen ja parhaan soolona esitetyn country-kappaleen Grammy-palkinnot vuonna 2012.


title: Karol Csanyi

text: Karol Csanyi (s. 1991) on unkarilainen jääkiekkoilija, joka pelaa Patriot Budapest -joukkueessa. Kaudella 2011–2012 hän pelasi kaksi ottelua Lev Popradin joukkueessa KHL:ssä.


title: Queensin kingit

text: Queensin kingit ("Queens Logic") on vuonna 1991 ensi-iltansa saanut yhdysvaltalainen komediaelokuva, jonka on ohjannut Steve Rash. Elokuvan pääosissa näyttelevät Kevin Bacon, Jamie Lee Curtis, Linda Fiorentino, John Malkovich ja Joe Mantegna.


title: Queensin kingit

text: "Queensin kingit" sai ensi-iltansa kotimaassaan 1. helmikuuta vuonna 1991. Se sai vuonna 1992 Independent Spirit -palkintoehdokkuuden parhaasta miessivuosasta (John Malkovich).


title: Queensin kingit

text: "Queensin kingit" on julkaistu Suomessa VHS-videona 1990-luvun alkupuolella sekä DVD:lle kolme kertaa, vuosina 1999 (julkaisijana Geneon Universal Entertainment) ja kahdesti vuonna 2002 (julkaisijana Platinum Disc ja Artisan Home Entertainment). DVD:t kattaa vain itse elokuvan ja elokuvatrailerin.


title: Queensin kingit

text: "Queensin kingit" kuvattiin jo kesällä 1989, mutta sai ensi-iltansa vasta helmikuussa 1991. Elokuva sai teatterilevityksen kotimaassaan Yhdysvalloissa, mutta Isossa-Britanniassa elokuva julkaistiin suoraan DVD:lle.


title: Queensin kingit

text: "Video-oppaassa" vuodelta 1994 Bello Romano pitää elokuvaa elämänmyönteisenä ja hyvin näyteltynä ja antaa sille kolme tähteä viidestä, mikä vastaa sanallista arviota ”hyvä”.


title: Katrina Harjuhahto-Madetoja

text: Leila Kaija Katrina Harjuhahto-Madetoja (s. 12. joulukuuta 1962 Multia) on suomalainen johtaja ja yhteiskunnallinen vaikuttaja. Hän on työskennellyt julkisella, yksityisellä ja järjestösektorilla erilaisissa johtamis- ja kehittämistehtävissä.


title: Katrina Harjuhahto-Madetoja

text: Tammikuussa 2014 Harjuhahto-Madetoja aloitti vammaispalveluita tuottavan Etevan toimitusjohtajana. Aiemmin hän työskenteli FCG Finnish Consulting Groupissa koulutus- ja konsulttiliiketoiminnan vetäjänä vuodesta 2011. Vuosina 2007–2011 hän oli Suomen Ekonomiliiton toimitusjohtaja.


title: Katrina Harjuhahto-Madetoja

text: Harjuhahto-Madetoja on koulutukseltaan kauppatieteiden maisteri (KTM). Hän valmistui vuonna 1992 Helsingin kauppakorkeakoulusta (nykyinen Aalto-yliopiston kauppakorkeakoulu). Lisäksi hän opiskeli tietojenkäsittelyoppia Helsingin yliopistossa.


title: Katrina Harjuhahto-Madetoja

text: Vuosina 2003–2007 Harjuhahto-Madetoja työskenteli valtioneuvoston kansliassa hallituksen tietoyhteiskuntaohjelman ohjelmajohtajana sekä tietoyhteiskuntaneuvoston pääsihteerinä, 2001–2003 Talentumin tietohallintojohtajana ja vuosina 1999–2001 WM-data Consulting Oy:n liiketoimintayksikön johtajana. Hän on toiminut myös Tampereen kaupungilla kehittämispäällikkönä ja sosiaali- ja terveystoimen talouspäällikkönä. 1980-luvulla hän oli myös Nokia-konsernin palveluksessa systeemisuunnittelijana.


title: Katrina Harjuhahto-Madetoja

text: Harjuhahto-Madetoja on toiminut kolumnistina lehdissä Tekniikka & talous ja Tietoviikko. Lisäksi hän on kirjoittanut pääkirjoituksia ja kolumneja Ekonomi-lehteen.


title: Katrina Harjuhahto-Madetoja

text: Harjuhahto-Madetoja toimi julkisen hallinnon tietohallinnon neuvottelukunta JUHTA:n ja sen työvaliokunnan jäsenenä vuodesta 2004 vuoteen 2007 sekä Aalto-yliopiston tietohallinnon johtoryhmän jäsenenä vuosina 2008–2010.


title: Katrina Harjuhahto-Madetoja

text: Akavassa hän toimi elinkeinopoliittisen toimikunnan puheenjohtajana vuosina 2008–2009 ja sosiaalipoliittisen toimikunnan puheenjohtajana vuonna 2010. Lisäksi hän oli Keskinäinen Vakuutusyhtiö Kalevan hallintoneuvoston jäsen vuosina 2008–2011, Säätiöiden ja rahastojen neuvottelukunnan hallituksen jäsen vuosina 2010–2011 sekä Kaupallisten ja teknillisten tieteiden tukisäätiö KAUTEn hallituksen puheenjohtaja vuosina 2008–2010. Hän on toiminut myös Dimes ry:n hallituksen asiantuntijajäsenenä sekä Suomen Standardisoimisliitto SFS:n tietotekniikan standardisoinnin ohjausryhmän puheenjohtajana.


title: Katrina Harjuhahto-Madetoja

text: Vuoden 2013 alussa Harjuhahto-Madetoja aloitti Helsingin Tietojenkäsittely-yhdistys ry Hetkyn puheenjohtajana.


title: Katrina Harjuhahto-Madetoja

text: Harjuhahto-Madetoja toimii Kokoomuksen Talouspoliittisen Seuran ja Virtuaalikokoomuksen hallituksen puheenjohtajana. Hän on myös Kokoomuksen puoluevaltuuston varajäsen.


title: Katrina Harjuhahto-Madetoja

text: Harjuhahto-Madetoja edustaa Kokoomusta Helsingin kaupungin liikelaitoksen Palmian johtokunnassa.


title: Katrina Harjuhahto-Madetoja

text: Vuonna 2005 Harjuhahto-Madetoja valittiin vuoden vaikuttajaksi Vaikuttajaforum Kuntasektorin yhteydessä. Vuonna 2007 Tietotekniikan liitto nimesi hänet vuoden 2006 Tietotekniikkavaikuttajaksi. Harjuhahto-Madetoja on ollut useina vuosina myös Tietoviikko-lehden sadan TiVi-vaikuttajan listalla.


title: Katrina Harjuhahto-Madetoja

text: Vuonna 2007 Harjuhahto-Madetojalle myönnettiin Suomen Leijonan I luokan ritarimerkki.


title: Katrina Harjuhahto-Madetoja

text: Harjuhahto-Madetoja harrastaa kirjallisuutta ja kirjoittamista, omatoimimatkailua, ruoanlaittoa, vapaaehtois- ja järjestötoiminta, liikuntaa ja veneilyä.


title: Avec (kirja)

text: Avec on Kauko Röyhkän 11. kaunokirjallinen teos. Liken julkaisema kirja ilmestyi vuonna 2006 ja on ilmestynyt myöhemmin myös e-kirjana ja äänikirjana.


title: Hiilihydraatiton ruokavalio

text: Hiilihydraatiton ruokavalio ei sisällä lainkaan hiilihydraatteja, vaan energia saadaan lähes kokonaan eläinrasvasta ja eläinproteiinista. Hiilihydraatittoman ruokavalion perusta on liha, sisäelimet ja rasva, mutta siinä ei syödä lainkaan esimerkiksi kasviksia. Ainoa hiilihydraattien lähde on lihan sisältämä glykogeeni, jonka osuus energian saannista on enintään kaksi prosenttia, eli noin 50 kilokaloria. Kun ruoassa on näin vähän hiilihydraattia, ihminen menee ketoosiin, ja elimistö alkaa käyttää ketoaineita energiakseen.


title: Hiilihydraatiton ruokavalio

text: Hiilihydraatiton ruokavalio on eri asia kuin vähähiilihydraattinen ruokavalio, jossa syödään runsaasti vihanneksia ja kohtuullisesti muitakin hiilihydraattipitoisia ruokia. Toisaalta hiilihydraatitonta ruokavaliota voidaan myös kutsua vähähiilihydraattisen ruokavalion äärimmäiseksi muodoksi.


title: Hiilihydraatiton ruokavalio

text: Hiilihydraatittoman ruokavalion puolestapuhujien mukaan kaikki ihmisen tarvitsemat ravinteet voi saada eläinperäisestä ravinnosta, kunhan se hyödynnetään riittävän tarkasti. Ainoastaan C-vitamiinin saanti jää selvästi suosituksia matalammaksi, mutta Coloradon yliopiston tutkijat Julie Will ja Tim Byers esittävät, että ihmisen C-vitamiinin tarve riippuu verensokerin määrästä: mitä vähemmän veressä on sokeria, sitä vähemmän C-vitamiinia tarvitaan.


title: Hiilihydraatiton ruokavalio

text: Tunnetuin hiilihydraatittoman ruokavalion puolestapuhuja, joskaan ei ensimmäinen, on ollut kanadalainen löytöretkeilijä Vilhjalmur Stefansson. Hän oli Pohjois-Amerikan inuiteja tutkiessaan havainnut itsensä ja miehistönsä pysyvän terveinä ja hyvävoimaisina pelkän eläinravinnon turvin useiden vuosien ajan. Myös inuitit olivat Stefanssonin havaintojen mukaan täysin terveitä, vaikka he söivät etenkin talvisin pelkkää lihaa ja rasvaa, eivätkä pitäneet kasviksia ihmiselle sopivana ravintona. Stefanssonin mukaan inuitien ruokavalio koostui noin 50-prosenttisesti karibusta, 30-prosenttisesti kalasta, 10-prosenttisesti hylkeestä, ja loput sekalaisista riistaeläimistä ja munista.


title: Hiilihydraatiton ruokavalio

text: Palattuaan Yhdysvaltoihin retkiltään Stefansson ajautui väittelyihin silloisten ravitsemusasiantuntijoiden kanssa siitä, voiko hiilihydraatittomalla ravinnolla selvitä. Stefansson ja tanskalainen tutkimusmatkailija Karsten Anderson aloittivat vuonna 1928 New Yorkissa tarkasti valvotun kokeen, jossa he söivät pelkkää eläinravintoa yhden vuoden ajan. Kalorinsa he saivat 79-prosenttisesti rasvasta ja 19-prosenttisesti proteiinista. Miesten ruokavaliota valvottiin virtsan ketoaineiden mittauksin, mikä vahvisti heidän pysyneen tunnollisesti ruokavaliollaan. Kokeen lopuksi Stefanssonin terveydentila oli pysynyt normaalina, samoin Andersonin, jonka verenpaine oli myös laskenut luvuista 140/80 lukuihin 120/80. Kummankin miehen paino oli pudonnut parilla kilogrammalla. Minkään ravintoaineen puutosta ei kummassakaan havaittu, eikä C-vitamiinin puutostaudin keripukin oireita. Stefanssonin ientulehdus parani pian kokeen alettua.


title: Hiilihydraatiton ruokavalio

text: Stefansson julkaisi ruokavaliosuosituksestaan raportin vuonna 1946. Kirjasta raportoitiin laajalti sen ajan lehdissä, mutta se ei jättänyt minkäänlaista jälkeä ravitsemussuosituksiin.


title: Hiilihydraatiton ruokavalio

text: Kokonaan hiilihydraatiton ruokavalio on nykyisten virallisten ravitsemussuositusten kanssa vahvasti ristiriidassa, sillä suositukset korostavat hiilihydraattipitoisten ruoka-aineiden, kuten viljan, hedelmien ja kasvisten sisällyttämistä ruokavalioon.


title: Aguadulce

text: Aguadulce on kunta Sevillan maakunnassa Andalusiassa Espanjassa. Vuonna 2016 kaupungissa oli 2073 asukasta.


title: Aguadulce

text: Aguadulcen seudulla on ollut asutusta jo neoliittielta kaudelta alkaen. Kreikkalaiset, foinikialaiset ja roomalaiset kävivät sen rannikolla. Keskiajalla se oli merkittävää maanviljelysseutua, jossa kasvatettiin palmuja, viikunoita ja ohraa. Nykyisin se tunnetaan siellä kasvatetuista puhdasverisistä hevosista.


title: Alcalá de Guadaíra

text: Alcalá de Guadaíra on kunta Sevillan maakunnassa Andalusiassa Espanjassa. Vuonna 2015 kaupungissa oli noin 75 000 asukasta.


title: Alcalá de Guadaíra

text: Se sijaitsee vain 10 kilometriä Sevillasta etelään, ja on jo käytännössä kasvanut kiinni Sevillan lähiöihin. Kaupunki sijaitsee Guadaíra-joen rannalla ja siellä on ollut vesimyllyjä maurien ajoista asti.


title: Alcalá del Río

text: Alcalá del Río on kunta Sevillan maakunnassa Andalusiassa Espanjassa. Alcalá del Ríon väkiluku on noin 11 700 (vuonna 2015).


title: Badolatosa

text: Badolatosa on kunta Sevillan maakunnassa Andalusiassa Espanjassa. Vuonna 2011 kaupungissa oli noin 3 215 asukasta.


title: Badolatosa

text: Se sijaitsee Genil-joen laaksossa ja siellä on kaksi tekojärveä. Arkeologisten löytöjen perusteella kaupunki on ollut olemassa roomalaisvallan ajoista asti.


title: Helsingin Gayteatteri

text: Helsingin Gayteatteri on Helsingissä toimiva vapaa teatteri. Sen toiminta alkoi syksyllä 2006 ja virallisesti Helsingin Gayteatteri perustettiin vuotta myöhemmin. Teatterin tarkoituksena on tukea seksuaalivähemmistöjen teatteritoimintaa ja edistää yhdenvertaisuutta teatteritaiteen keinoin. Yhdistys tekee myös tunnetuksi homotaiteilijoiden tuotantoa. Helsingin Gayteatteri on harrastajapohjainen teatteri, jolla ei ole pysyvää teatteritilaa ja esityspaikka valitaan aina projektikohtaisesti. Yhdistyksellä ei ole myöskään vakituista henkilökuntaa, vaan toiminta tapahtuu vapaaehtoisvoimin.


title: Helsingin Gayteatteri

text: Helsingin Gayteatteri valmistaa vuosittaiin 2–3 ensi-iltaa vuodessa. Lisäksi se järjestää ohjelmallisia iltamia, joissa eri kulttuurialojen ammattilaiset ja harrastajat esittävät tuotantaan. Helsingin Gayteatteri on Suomen harrastajateatteriliiton jäsen ja sillä on Lontoossa toimiva ystävyysteatteri Above The Stag Theatre. Vierailevina ohjaajina ovat toimineet muun muassa Markku Arokanto ja Minna Kivelä. Teatterin toistaiseksi suurin menestys oli keväällä 2013 esitetty Terrence McNallyn käsikirjoittama "Corpus Cristi", joka näytelmän kantaesitys Suomessa.


title: Helsingin Gayteatteri

text:
Sopimus
HGT:n ensimmäinen näytelmä perustui Ralf Königin sarjakuvaan Kermaleivoksia. Näytelmä käsitteli homo- ja heterokulttuurin stereotypioita ja ennakkoluuloja.


title: Helsingin Gayteatteri

text:
Paljastuksia
Näytelmässä esitettiin todellisia ja fiktiivisiä tarinoita siitä, miten kaapista tullaan ulos ja miten homoksi tunnustautuminen otetaan vastaan lähipiirissä, ja kuinka tämä vaikuttaa seksuaalisen identiteetin vahvistumiseen tai heikentymiseen.


title: Helsingin Gayteatteri

text:
Olitko Sinä? - Homomman Suomen historia
Tasa-arvonpäivänä 19. maaliskuuta 2009 ensi-iltansa saaneessa näytelmässä sukellettiin faktaa ja fiktiota sekoittaen Suomen seksuaalivähemmistöjen historiaan kivikaudelta nykyaikaan ja myös tulevaisuuteen. Toisena teemana olivat euroviisut.


title: Helsingin Gayteatteri

text:
Charleyn täti (Charley's Aunt)
"Charleyn täti" -farssin sovitettu versio rikkoi käsityksiä sukupuolirooleista ja avioliitosta.


title: Helsingin Gayteatteri

text:
Viimeinen viilto - Montaako onnistaa rakkauden alttarilla
Rikosnäytelmä, jossa homoaktivisti on murhattu ja toimittaja ryhtyy selvittämään murhaa.


title: Helsingin Gayteatteri

text:
Kun jonkun löytää (The Torch Song Trilogy)
Kun jonkun löytää on tarina rakkauden kaipuusta, rakkauden etsimisestä ja ihmisten välisestä kunnioituksesta. Näytelmässä seurataan Arnoldin hapuilua ihmissuhdeviidakossa, eriskummallista äitisuhdetta ja teini-ikäisen pojan adoptioprosessia. Näytelmä sijoittuu kolmenkymmenen vuoden takaiseen New Yorkiin.


title: Helsingin Gayteatteri

text:
Corpus Christi
Corpus Christi on Jeesuksen kärsimysnäytelmä sijoitettuna nykyajan homoyhteisöön 1950-luvun Teksasiin. Näytelmä ottaa kantaa ajankohtaisiin aiheisiin, kuten ihmisarvo, suvaitsevaisuus ja armo.


title: Helsingin Gayteatteri

text:
Viinakortti
"Viinakortti" pohjautuu Sami Hilvon samannimiseen romaaniin. Viinakortti on isoisän ja pojanpojan näkökulmasta kerrottu kuvaus kahden miehen välisestä rakkaudesta toisen maailmansodan aikana. Keväällä 2014 Helsingin Gayteatteri esitti "Viinakortin" Helsingin lisäksi, Turussa, Jyväskylässä ja Tampereella. Näytöksiä oli yhteensä 10 ja katsojamäärä oli 300.


title: Helsingin Gayteatteri

text:
Edvard II
"Edvard IIää kertoo 1300-luvulla eläneestä Englannin kuninkaasta ja hovin valtataistelusta, jossa sytykkeinä ja tekosyinä käytettiin kuninkaan epäsäätyisiä miessuhteita, ja aatelistolla oli pelko oman asemansa heikentymisestä kuninkaan hovissa. Näytelmä käsittelee suhdetta valtaan, seksuaalisuuteen ja normatiivisuuteen.


title: Helsingin Gayteatteri

text:
Jeffrey
Näytelmä kertoo New Yorkissa elävästä työttömästä näyttelijästä. 1990-luvun alussa seksiä rakastava Jeffrey joutuu monen muun tapaan muuttamaan aiemmin vapaata suhtautumistaan seksiin AIDS:n vuoksi..


title: Casariche

text: Casariche on kunta Sevillan maakunnassa Andalusiassa Espanjassa. Vuonna 2015 Casarichessa oli noin 5600 asukasta.


title: Casariche

text: Arkeologisten löytöjen perusteella kaupunki on ollut olemassa jo kelttien liikkuessa alueella.


title: Tilkkutäkki

text: Tilkkutäkki eli tilkkupeitto on sängyn päiväpeitto, joka perinteisesti koostuu kolmesta tekstiilikerroksesta: kudotusta päällikerroksesta, vanukerroksesta ja kudotusta takakankaasta. Tilkkutäkki eroaa muista peitoista siinä, että se on ommeltu yhteen monesta kangaspalasta ja kerrokset on yhdistetty tikkaamalla toisiinsa. Tilkkutäkit on monesti ommeltu niin, että kangaspalat muodostavat yhdessä isompia kuvioita. Modernien tilkkutäkkien tekoon on yhdistetty kirjonta- ja applikaatiotekniikoita.


title: Lebrija

text:
Lebrija on kunta Sevillan maakunnassa Andalusiassa Espanjassa. Lebrijan väkiluku on noin 27 400 (2016).
Muurien ympäröimä kaupunki sijaitsee viinitarhojen keskellä. Sen suurin nähtävyys on alkujaan moskeijaksi rakennettu Santa Maria de Olivan kirkko.


title: Bollandistien seura

text: Bollandistien seura eli Bollandistit on belgialainen tieteellinen seura, joka on saanut nimensä Jean Bollandin mukaan. Seuran perustivat alkujaan jesuiitat, mutta ajan myötä siihen on liittynyt myös sellaisia filologeja ja historioitsijoita, jotka eivät ole jesuiittoja. Seura on jo 1600-luvulta alkaen omistautunut tutkimaan hagiografiaa ja kristillistä pyhimyskulttia.


title: Bollandistien seura

text: Seura julkaisi vuosina 1643–1794 suurta pyhimyslegendojen kriittistä editiota "Acta Sanctorum" -teosta.


title: Fritz Lobinger

text: Fritz Lobinger (s. 22. tammikuuta 1929 Passau) on saksalainen, Etelä-Afrikassa toiminut roomalaiskatolinen piispa. Hänet vihittiin papiksi saksalaiseen Regensburgin hiippakuntaan 29. kesäkuuta 1955 ja nimitettiin eteläafrikkalaisen Aliwalin hiippakunnan johtoon 18. marraskuuta 1987. Piispaksi konsekroinnin suoritti 27. helmikuuta 1988 Wilfrid Fox Napier, jota avustivat Joseph Anthony De Palma ja Everardus Antonius M. Baaij.


title: Fritz Lobinger

text: Lobinger jäi eläkkeelle 19. huhtikuuta 2004.


title: Aloe Blacc

text: Egbert Nathaniel Dawkins III (s. 7. tammikuuta 1979 Orange County, Kalifornia), tunnetaan paremmin taiteilijanimellään Aloe Blacc, on yhdysvaltalainen soul-muusikko. Hän aloitti uransa Emanon -nimisessä rap-duossa tuottaja Exilen kanssa. Aloe Blacc nousi suuren yleisön tietoisuuteen vuonna 2010 julkaistun "I Need a Dollar" -kappaleensa myötä.


title: Aloe Blacc

text: Aloe Blacc syntyi Orange Countyssä panamalaisille vanhemmille. Hän aloitti musiikillisen uransa rap-artistina Emanon -nimisessä rap-duossa tuottaja Exilen kanssa. Blacc laulaa myös Aviciin kappaleessa Wake Me Up.


title: Aloe Blacc

text: Aloe Blacc on naimisissa meksikolais-australialaisen rap-artisti Maya Jupiterin kanssa.


title: Harvey Fierstein

text: Harvey Forbes Fierstein (s. 6. kesäkuuta 1952 New York) on yhdysvaltalainen näyttelijä ja näytelmäkirjailija. Hän on esiintynyt urallaan myös stand up -koomikkona sekä drag-artistina. Connecticutissa asuva Fierstein tunnetaan lisäksi useissa elokuvissa, televisiosarjoissa ja videopeleissä esiintyneenä ääninäyttelijänä. Hän on myös aktiivinen seksuaalivähemmistöjen oikeuksien puolestapuhuja.


title: Harvey Fierstein

text: Fiersteinin tunnetuin näytelmä on Broadwayllä pitkään esitetty "Torch Song Trilogy", josta hän sai kaksi arvostettua Tony-palkintoa vuonna 1982. Sen suomalainen kantaesitys nähtiin keväällä 2012 Helsingin Gayteatterissa nimellä "Kun jonkun löytää". Näytelmästä tehtiin myös elokuva vuonna 1988. Toinen merkittävä Fiersteinin näytelmä on musikaali "Lainahöyhenissä" ("La Cage aux Folles"), johon hän kirjoitti Tony-palkinnon voittaneet puheosuudet. Vuonna 2002 hän sai parhaan miespääosan Tonyn musikaalista "Hairspray".


title: Harvey Fierstein

text: Broadwayn lisäksi Fierstein on esiintynyt useissa televisiosarjoissa ja elokuvissa sekä ääninäyttelijänä. Niistä hänet tunnetaan ehkä parhaiten lyhyestä sivuroolistaan elokuvassa "Independence day – Maailmojen sota", jossa hän esitti elokuvan alussa menehtyvää karheaäänistä tutkijaa. Vuonna 1984 Fierstein sai Emmy-palkinnon kertojanroolistaan dokumenttielokuvassa "The Times of Harvey Milk".


title: Ron Reagan

text: Ronald Prescott "Ron" Reagan (s. 20. toukokuuta 1958 Los Angeles, Kalifornia) on yhdysvaltalainen poliittinen kommentaattori ja kirjailija. Hän on Yhdysvaltain entisen presidentin Ronald Reaganin nuorin poika. Ron Reagan tunnetaan liberaalisena ja ateistisena ajattelijana, mikä poikkeaa hänen isänsä konservatiivisesta arvomaailmasta. Vuonna 2011 ilmestyi kirja "My Father at 100: A Memoir", jossa Ron Reagan käsittelee isänsä nuoruusvuosia ja viimeisiä hetkiä Alzheimerin taudin murtamana. Kirjasta nousi kohu Yhdysvalloissa, kun Reagan esitti epäilyn, että hänen isällänsä oli Alzheimerin oireita jo toisen presidenttikauden vaaliväittelyssä.


title: Edgerton Roland Clarke

text: Edgerton Roland Clarke (s. 14. helmikuuta 1929) on jamaikalainen roomalaiskatolinen arkkipiispa. Hänet vihittiin papiksi 2. helmikuuta 1960 ja nimitettiin Montego Bayn hiippakunnan johtoon 14. syyskuuta 1967. Piispaksi vihkiminen seurasi 30. marraskuuta. Pääkonsekraattorina toimi Marie-Joseph Lemieux, jota avustivat John Joseph McEleney ja Samuel Emmanuel Carter.


title: Edgerton Roland Clarke

text: Clarke sai 11. marraskuuta 1994 nimityksen Kingston in Jamaican arkkipiispaksi, jona hän toimi, kunnes jäi eläkkeelle 17. helmikuuta 2004.


title: Koripallon naisten SM-sarjakausi 2011–2012

text: Koripallon naisten SM-sarjakaudella 2011-2012 Catz Lappeenranta voitti seuran historian toisen mestaruuden. Hopeaa voitti Äänekosken Huima ja pronssia Peli-Karhut Kotkasta.


text: Runkosarja pelattiin kahdeksan joukkueen nelinkertaisena sarjana, joista kuusi parasta selvisivät pudotuspeleihin, kuten edelliskaudella. Runkosarjan sijoille 3–6 sijoittuneet joukkueet pelasivat keskenään puolivälieräottelut. Otteluparit olivat runkosarjan 3. ja 6. sekä 4. ja 5. joukkue. Puolivälierät pelattiin paras kolmesta -järjestelmällä. Runkosarjan kaksi parasta joukkuetta selvisivät suoraan välieriin, joissa runkosarjan voittaja sai vastaansa runkosarjan heikoimmin sijoittuneen joukkueen. Välierät ja loppuottelut pelattiin paras viidestä -järjestelmällä. Hallitsevana mestarina pelasi Peli-Karhut.


text: Sarjaa päätettiin tulevalle kaudelle laajentaa kymmenen joukkueen sarjaksi, joten SM-sarjasta ei pudonnut eikä paikastaan joutunut karsimaan yhtäkään joukkuetta. I-divisioonan runkosarjan voittaja BC Nokia nousi SM-sarjaan suoraan kaudeksi 2012–2013 osallistumatta pudotuspeleihin. I-divisioonan pudotuspelien voittaja Hyvinkään Ponteva nousi myös SM-sarjaan.


text: Kauden päättymisen jälkeen Espoo Basket Team ja Tapiolan Honka ilmoittivat purkavansa yhteistyöjoukkueensa Espoo Teamin, ja Espoo Basket Team ilmoitti luopuvansa SM-sarjapaikastaan. Sekä Tapiolan Honka että I-divisioonan loppuottelut hävinnyt Turun Riento hakivat vapautunutta sarjapaikkaa. Koripalloliitto myönsi sarjapaikan Tapiolan Hongalle. Turun Riento vaati kuitenkin päätöksen uutta käsittelyä, koska Koripalloliiton sääntöjen mukaan sarjapaikkaa ei voi siirtää toiselle seuralle, eikä Tapiolan Honka ollut osallistunut SM-sarjakarsintoihin, joihin osallistuneiden seurojen joukosta SM-sarjaa olisi liiton sääntöjen mukaan kuulunut täydentää. Koripalloliitto päätyikin myöntämään SM-sarjapaikan myös Turun Riennolle.


title: Kristiina Kolehmainen

text: Kristiina Kolehmainen (21. marraskuuta 1956 Kotka – 27. maaliskuuta 2012 Tukholma, Ruotsi) oli ruotsinsuomalainen kirjastonjohtaja. Hän perusti Tukholmaan Serieteket-sarjakuvakirjaston.


title: Kristiina Kolehmainen

text: Kolehmainen valmistui kirjastonhoitajaksi Suomessa ja muutti Ruotsiin 1985. Hän työskenteli kirjastonhoitajana vuoteen 1995, jolloin hän ryhtyi johtamaan Serieteketiä. Häntä on kutsuttu ”ruotsalaisen sarjakuvan äidiksi” ja ”ruotsalaisen pienlehdistön madonnaksi”. Hän perusti Small Press Expon, josta ajan myötä tuli Tukholman sarjakuvafestivaali, jonne kokoontui sarjakuvan merkkihenkilöitä ympäri maailman. Hän vei ruotsalaista sarjakuvaa maailmalle, mutta myös edisti suomalaista sarjakuvaa Ruotsissa.


title: Kristiina Kolehmainen

text: Kolehmainen menehtyi maaliskuussa 2012 syöpään, jota hän oli sairastanut pitkään.


title: Fantu Magiso

text: Fantu Magiso (s. 9. kesäkuuta 1992) on etiopialainen pika- ja keskimatkanjuoksija.


title: Fantu Magiso

text: Magiso saavutti Nairobin Afrikan-mestaruuskilpailuissa 2010 hopeaa 4 × 400 metrin viestissä. Hän kuului myös neljänneksi sijoittuneeseen Etiopian pikaviestijoukkueeseen. 200 metrin juoksussa hän karsiutui välierissä Etiopian ennätysajalla 24,45.


title: Fantu Magiso

text: Magiso sai alle 20-vuotiaiden Afrikan-mestaruuskilpailuissa Gaboronessa 2011 kultaa 400 metrillä ajalla 52,09, hopeaa 200 metrillä Etiopian ennätysajalla 23,90 ja pronssia 4 × 400 metrin viestissä. Hän karsiutui Daegun MM-kilpailuissa välierissä 400 ja 800 metrillä, jolla teki maansa ennätyksen 1.59,17. Maputon Afrikan kisoissa hän saavutti 800 metrillä hopeaa ajalla 2.03,22.


title: Fantu Magiso

text: Magiso sijoittui Istanbulin MM-hallikilpailuissa 2012 neljänneksi 800 metrillä. Ulkoratakaudella hän paransi 800 metrin Etiopian ennätystä Dohan (1.57,90), Rooman (1.57,56) ja New Yorkin (1.57,48) Timanttiliigan kilpailuissa.


title: Serieteket

text: Serieteket on Tukholman kaupunginkirjastoon kuuluva sarjakuvan erikoiskirjasto ja Ruotsin ainoa lajissaan.


title: Serieteket

text: Kirjaston perusti 1997 kirjastossa työskennellyt Kristiina Kolehmainen, joka johti sitä kuolemaansa, vuoteen 2012 saakka..


title: Abeba Aregawi

text: Abeba Aregawi (s. 5. heinäkuuta 1990) on etiopialaissyntyinen Ruotsia edustanut keskimatkojen juoksija.


title: Abeba Aregawi

text: Aregawi voitti 2009 Etiopian-mestaruuden 800 metrin juoksussa ja sai samalla matkalla pronssia Bambousin alle 20-vuotiaiden Afrikan-mestaruuskilpailuissa. Hän voitti 2012 Rooman Timanttiliigan kilpailussa 1 500 metriä Etiopian ennätysajalla 3.56,54. Lontoon olympialaisissa hän sijoittui 1 500 metrillä viidenneksi.


title: Abeba Aregawi

text: Aregawi ei ole koskaan asunut Ruotsissa, ja hänen kansalaisuuden hankkimishetken aikaista avioliittoansakin ruotsalaismiehen kanssa epäiltiin kulissiavioliitoksi, mutta hän sai Ruotsin kansalaisuuden ja edustusoikeuden vuonna 2012. 21. helmikuuta 2013 Aregawi voitti Tukholmassa XL Galan -kilpailuissa 1 500 metrin juoksun ajalla 3.58,40. Hän jäi Jelena Sobolevan maailmanennätyksestä vain 0,12 sekuntia ja paransi sisäratojen Ruotsin ennätystä yli yhdeksällä sekunnilla. Sisäratojen EM-kilpailuissa Göteborgissa 2013 Aregawi voitti 1 500 metrin kilpailun ajalla 4.04,47. Hän voitti toiseksi tulleen Isabel Macíasin yli yhdeksällä sekunnilla.


title: Abeba Aregawi

text: 10. toukokuuta 2013 Aregawi juoksi Dohassa Timanttiliigan kilpailussa 1 500 metrin ulkoratojen Ruotsin ennätyksen 3.56,60. Hän paransi Malin Ewerlöfin nimissä ollutta lähes 16 vuotta vanhaa ennätystä melkein yhdeksällä sekunnilla. 8. kesäkuuta 2013 hän juoksi Hengelossa 800 metrillä ulkoratojen Ruotsin ennätyksen 1.59,20. Hän paransi Malin Ewerlöfin lähes 15 vuotta vanhaa ennätystä 0,24 sekunnilla. Moskovan MM-kilpailuissa 2013 Aregawi voitti 1 500 metrin juoksun maailmanmestaruuden ajalla 4.02,67.


title: Abeba Aregawi

text: 6. helmikuuta 2014 Aregawi juoksi Tukholmassa XL Galan -kilpailuissa 1 500 metrillä sisäratojen Euroopan-ennätyksen 3.57,91. Aika oli kautta aikain toiseksi paras ja hän jäi Genzebe Dibaban viisi päivää aikaisemmin juoksemasta maailmanennätyksestä yli kaksi sekuntia. Sopotin MM-hallikilpailuissa 2014 Aregawi voitti 1 500 metrillä kultaa ajalla 4.00,61 ja hän voitti toiseksi tulleen Axumawit Embayen yli kuudella ja puolella sekunnilla.


title: Abeba Aregawi

text: Aregawi voitti Euroopan joukkuemestaruuskilpailujen 1 500 metriä 2014. Zürichin EM-kilpailuissa hän sai samalla matkalla hopeaa ajalla 4.05,08.


title: Abeba Aregawi

text: Marraskuussa 2018 Ruotsin yleisurheiluliitto ilmoitti poistaneensa hänen nimensä anti-doping sääntöjen alalsten aktiiviurheilijoiden listalta sillä perusteella, että urheilija oli ilmoittanut lopettaneensa uransa.


title: Abeba Aregawi

text: Helmikuussa 2016 uutisoitiin Aregawin antaneen positiivisen dopingnäytteen Etiopiassa alkuvuonna 2016.Myös B-näyte osoittautui positiiviseksi. Aine oli meldoniumia, joka on ollut kiellettyjen aineiden listalla vuoden 2016 alusta lähtien. Aregawia uhkasi jopa kahdeksan vuoden kilpailukielto. Ruotsin dopingkomissio kuitenkin vapautti juoksijan epäilyistä, koska hän oli nauttinut ainetta juuri ennen sen kielletyksi julistamista, ja kumosi näin hänen kilpailukieltonsa heinäkuussa 2016. Aregawi ei kuitenkaan päässyt osallistumaan Rion olympialaisiin 2016.


title: Kansallisomaisuus

text: Kansallisomaisuus on valtion omistuksessa olevaa omaisuutta, useimmiten maata tai metsää. Myös luonnonvarat voidaan laskea kansallisomaisuudeksi. Omaisuus, joka on yrityksen tai yksityisen ihmisen hallinnassa, on yksityistä omaisuutta.


title: Kansallisomaisuus

text: Suomessa kansallisomaisuudeksi lasketaan kalastusoikeus, joidenkin yleisten rakennusten omistusoikeus, valtionyhtiöt ja yleiset metsät.


title: Tervalentäjät

text: Tervalentäjät ry. on oululainen ilmailuyhdistys. Se on perustettu vuonna 1971 ja jäsenmäärä on sadan tuntumassa. Kotikenttänä toimii Oulun lentoasema Oulunsalossa. Tervalentäjät kouluttaa PPL(A) lupakirjoja yhteistyössä Oulun Moottoriliitäjien kanssa. Lentokalustoon kuuluu kaksi Cessna 172 -mallista lentokonetta.


title: Tervalentäjät

text: Tervalentäjät on ollut mukana SAR- ja palolentotoiminnassa jo yli 20 vuotta. SAR-toiminta tarkoittaa ilmasta käsin tapahtuvaa etsintä- ja pelastuslentotoimintaa. Tervalentäjät ylläpitää yhtä lentopelastustukikohtaa. Tukikohta päivystää palolentotehtäviä toukokuun alusta syyskuun loppuun 24 tuntia vuorokaudessa. SAR-tehtävien päivystys on ympäri vuoden. Tervalentäjillä on rivissään koulutettuja SAR-lentäjiä ja tehtävänjohtajia, jotka pystyvät hoitamaan esimerkiksi kadonneen henkilön, ajoneuvon tai veneen etsintöjä. Etsintälennot suoritetaan poliisin aloitteesta. Poliisi esittää virka-apupyynnön lentopelastuskeskukselle. Lentopelastuskeskus hälyttää lentopelastusseuran kautta lähimmän päivystävän tukikohdan lentokoneen ilmaan.


title: Tervalentäjät

text: Tervalentäjät lentää myös metsäpalovalvontareittiä numero 21. Metsäpalojen todennäköisyyden kasvaessa lennetään valvontalento yhdesti tai kaksi kertaa päivässä, jolloin alkavat metsäpalot saadaan havaituksi ajoissa. Hyvän lentotähystystoiminnan ansiosta pystytään metsäpalopinta-alat pitämään pieninä jonka johdosta valtion, kuntien ja yksityisten metsät säästyvät laajoilta tuhoilta. Hälytyskeskus voi myös hälyttää tarvittaessa lentokoneen esimerkiksi savuntarkastuslennolle.


title: Tervalentäjät

text: Vuonna 2001 Tervalentäjille myönnettiin Kar-Airin kiertopalkinto tuloksellisesta moottorilentotoiminnasta.


title: Ma! He’s Making Eyes at Me

text: Ma! He’s Making Eyes at Me on lapsitähti Lena Zavaronin esikoisalbumi vuodelta 1974. Levy-yhtiö on Philips ja tuottaja Tommy Scott yhtiöstä Ashtree Holdings Ltd. Kansitekstin mukaan hän on aikaisemmin työskennellyt sellaisten artistien kuin The Bachelors, Neil Reid, Twinkle, Them, Malcolm Roberts, Van Morrison, Miki & Griff ja Gilbert O’Sullivan kanssa. LP-levyn kansitekstin on laatinut Dorothy Solomon ja kannen on painanut Team Trykk.Sovituksien tekijät ovat:


title: Tosi

text: Tosi voi tarkoittaa seuraavia:


title: Kaupungissa on tulevaisuus

text: Kaupungissa on tulevaisuus on Risto Jarvan ohjaama lyhyt dokumenttielokuva vuodelta 1967. Dokumentin tilasi Postisäästöpankki PSP.


title: Serieteket (Oslo)

text: Serieteket on Oslon kaupunginkirjaston Deichmanske bibliotekin yksikkö, joka on erikoistunut sarjakuviin. Se on alan keskuskirjasto Norjassa. Yksikössä on laaja kokoelma sekä norjalaisia että ulkomaisia sarjakuvia ja aihetta käsittelevää kirjallisuutta.


title: Serieteket (Oslo)

text: Kirjaston tehtävänä on toimia sarjakuvantekijöiden, tutkijoiden, opiskelijoiden ja kirjastonhoitajien keskuksena ja se edistää alan informaatiota, tietoa ja tutkimusta samoin kuin sarjakuvien käyttöä pedagogisena työkaluna. Se myös kokoaa ja säilyttää mahdollisimman laajasti Norjassa tehtyjä sarjakuvia. Serieteketin alaan kuuluvat Oslo Comics Expo, Sproingprisen ja Norsk Tegneserieforum.Forum.


title: Giacomo Babini

text: Giacomo Babini (s. 22. helmikuuta 1929 Alfero) on italialainen roomalaiskatolinen piispa. Hänet vihittiin papiksi 26. kesäkuuta 1953 ja nimitettiin Arezzo-Cortona-Sansepolcron hiippakunnan vihkipiispaksi sekä Tubunae in Mauretanian titulaaripiispaksi 25. heinäkuuta 1987. Piispaksi vihkiminen seurasi 19. syyskuuta. Pääkonsekraattorina toimi Giovanni D’Ascenzi, jota avustivat Abele Conigli ja Angelo Scapecchi.


title: Giacomo Babini

text: Babini sai 7. joulukuuta 1991 nimityksen Pitigliano-Sovana-Orbetellon ja 13. heinäkuuta 1996 Grosseton piispaksi. Hän erosi tehtävistään Grosseton hiippakunnan johdossa 17. marraskuuta 2001.


title: Giacomo Babini

text: Vuonna 2010 Babinin väitettiin syyttäneen juutalaisia kirkon piiristä paljastuneisiin hyväksikäyttötapauksiin liittyvän kritiikin taustavoimaksi. Hänen väitettiin lisäksi nimittäneen juutalaisia historiallisiksi Jumalan tappajiksi. Babini itse kuitenkin kiisti kommentit. Häntä oli myös aiemmin syytetty juutalais- ja homovastaisista puheista.


title: Jorge Bernal Vargas

text: Jorge Bernal Vargas (s. 28. helmikuuta 1929) on meksikolainen roomalaiskatolinen piispa. Hänet vihittiin Kristuksen legioonan papiksi 15. syyskuuta 1957 ja nimitettiin Chetumalin prelaatiksi sekä Velefin titulaaripiispaksi 7. joulukuuta 1973. Piispaksi vihkiminen seurasi 19. maaliskuuta 1974. Pääkonsekraattorina toimi Mario Pio Gaspari, jota avustivat José de Jesús Garcia Ayala ja Luis Guízar y Barragán.


title: Jorge Bernal Vargas

text: Bernal Vargas erosi titulaarihiippakunnan johdosta 15. helmikuuta 1978, mutta jatkoi toimintaansa prelaattina. Hänen aikanaan alueprelatuurin nimi vaihdettiin Cancún-Chetumaliksi. Hän jäi eläkkeelle 26. lokakuuta 2004.


title: José C. Sorra

text: José C. Sorra (s. 9. maaliskuuta 1929) on filippiiniläinen roomalaiskatolinen piispa. Hänet vihittiin papiksi Legazpin hiippakuntaan 17. maaliskuuta 1956 ja nimitettiin Viracin hiippakunnan johtoon 27. toukokuuta 1974. Piispaksi vihkiminen seurasi 28. elokuuta. Pääkonsekraattorina toimi Julio Rosales y Ras, jota avustivat Teopisto Valderrama Alberto ja Jaime Sin.


title: José C. Sorra

text: Sorra sai 1. maaliskuuta 1993 nimityksen Legazpin piispaksi, jona hän toimi, kunnes jäi eläkkeelle 1. huhtikuuta 2005.


title: Nokka-ankeriaat

text: Nokka-ankeriaat (Nemichthyidae) on ankeriaskaloihin kuuluva heimo. Heimon lajeja tavataan kaikista lämpimistä ja lauhkeista valtameristä.


title: Nokka-ankeriaat

text: Nokka-ankeriaiden heimoon kuuluu 3 sukua ja noin 9 lajia. Lajeja ovat muun muassa avosettiankerias ("Avocettina infans") ja nokka-ankerias ("Nemichthys scolopaceus"). Suurimmillaan nokka-ankeriaslajit kasvavat noin 100–120 cm pitkiksi. Niiden ruumis on hyvin pitkulainen ja ohut. Selkä- ja peräevät ovat hyvin pitkät ja yhtyneet pyrstöevän kanssa. Peräaukko sijaitsee lähellä päätä rintaevien kohdalla. Nokka-ankeriaiden tunnusomainen piirre on nuorten koiraiden ja naaraiden pitkät leuat, joista yläleuka kaartuu ylöspäin. Pitkissä leuoissa on pieniä hampaita. Sukukypsiltä koirailta nokka ja hampaat surkastuvat, mikä viittaa siihen, että ne kuolevat pian kutemisen jälkeen. Leukojen surkastumisen vuoksi aikuisten koiraiden on aikaisemmin luultu olevan jopa eri heimoon kuuluvia kuin naaraiden ja nuorten koiraiden. Heimon kalojen silmät ovat kookkaat ja hyvin kehittyneet. Nokka-ankeriaat ovat suomuttomia ja väriltään tummia ja eräät lajit ovat vatsastaan vaaleampia.


title: Nokka-ankeriaat

text: Nokka-ankeriaslajeja tavataan Atlantin, Intian valtameren ja Tyynenmeren alueilta pääasiassa trooppisilta ja subtrooppisilta vesiltä. Ne elävät tyypillisesti muutaman sadan metrin syvyydestä aina yli kahdentuhannen metrin syvyyteen. Nokka-ankeriaiden ravintoa ovat katkaravut.


title: Vilhjalmur Stefansson

text: Vilhjalmur Stefansson (3. marraskuuta 1879 – 26. elokuuta 1962) oli kanadalainen arktisen alueen tutkimusmatkailija ja kansatieteilijä. Stefansson löysi viimeisenä tutkimusmatkailijana pohjoisesta uusia maita 1900- ja 1910-luvuilla ja teki pohjoisten kansojen kulttuuria tunnetuksi. Hän oli Manitobaan muuttaneiden islantilaisten siirtolaisten poika, joka muutti aikuisiällään nimensä "Williamista" sen islantilaiseen muotoon "Vilhjalmuriksi".


title: Vilhjalmur Stefansson

text: 1900-luvun alussa Stefansson liittyi pohjoiseen tutkimusretkikuntaan ja eli tuktoyyaktut-inuitien parissa vuoden 1906–1907 talven yli. Vuonna 1908 Stefansson lähti toiselle tutkimusretkelleen Pohjois-Alaskaan kahdeksi vuodeksi tutkimaan sikäläistä eristäytynyttä inuittiryhmää. Hän kirjoitti näistä kokemuksistaan kirjan "My Life With the Eskimo". Stefansson jatkoi Pohjoisen jäämeren alueiden tutkimista 1910-luvun lopulle asti, minkä jälkeen rahoituksen ehtyessä hän siirtyi kokonaan luennoijaksi ja kirjailijaksi. Stefansson myös avusti 1930-luvulla erilaisissa pohjoisissa kehityshankkeissa.


title: Vilhjalmur Stefansson

text: Stefansson tunnetaan myös inuiteilta oppimansa hiilihydraatittoman ruokavalion kokeilijana, ja hän kirjoitti aiheesta kirjan "Not by Bread Alone (1946)". Hänen mukaansa on nimetty Stefanssoninsaari.


title: Kitka (elokuva)

text: Kitka on Risto Jarvan ohjaama luontodokumentti vuodelta 1963. Se on julkaistu "Ruusujen aika" -elokuvan DVD:n bonusmateriaalina. "Kitka"-elokuvassa ei ole puhetta.


title: Aristodemos Kymeläinen

text: Aristodemos Kymeläinen (; n. 550-490 eaa.), lempinimeltään "Malakos", "pehmeä" tai "lempeä", oli Kymen tyranni. Hän oli menestyksekäs kansanmies, joka syrjäytti vallassa olleet aristokraatit ja nousi itse valtaan tyrannina. Hänet murhattiin noin vuonna 490 eaa.


title: Aristodemos Kymeläinen

text: Aristodemos oli ylhäistä syntyperää. Hän voitti strategoksena toimiessaan etruskit Clusiumin ja Arician välisessä sodassa vuosina 524 ja 506 eaa. Tämän jälkeen Aristodemos teki itsestään Kymen tyrannin saatuaan kansansuosion puolelleen ja hankkiuduttuaan kaupungin ylimystöstä eroon kuoleman- ja maastakarkotustuomioilla. Näin hän toimi kymeläistä oligarkiaa vastustaneen demokraattisen liikkeen johtajana. Aristodemos turvasi asemansa ympäröimällä itsensä henkivartijoilla ja palkkasotureilla. Hän määräsi maanpakoon karkotettujen ylimystön jäsenten jälkeläiset työhön maaseudulle ja sai näin nämä pois kaupungista.


title: Aristodemos Kymeläinen

text: Aristodemoksella oli suuri vaikutus kaupungin poliittiseen ja yhteiskunnalliseen elämään. Orjia vapautettiin ja heille annettiin kansalaisuus; kansalaiset riisuttiin aseista ja poliittisesta toiminnasta; ja kaupungin nuoriso sai kasvatuksen, jota aikalaiset pitivät epämiehekkäänä ja heikentävänä. Noin vuonna 495 eaa. käydyn Regillus-järven taistelun jälkeen Tarquinius Superbus pakeni hänen hoviinsa ja kuoli siellä.